text:
Impuguke mu bukungu ziravuga ko kuba mu Rwanda harashyizweho urwego rushinzwe ubutasi ku mari bizatuma abashoramari barushaho kurwizera.
Urwego rushinzwe Ubutasi ku mari (Fiancial intelligence centre) bisobanurwa ko rufite inshingano yo gukurikirana ibyaha
by’iyezandonke, ibyo gutera inkunga ibikorwa by’iterabwoba n’ibyaha byo gukwirakwiza intwaro za kirimbuzi.
Ni urwego rumaze umwaka rugiyeho kandi abareberab ibintu ahirengeye bagaragaza ko ruzatuma abashoramari
barusaho kwizera u Rwanda nk’uko Impuguke mubukungu Straton Habyarimana Abisobanura.
Ati “Niyo mpamvu usanga ibihugu byinshi byarashyizeho uburyo bwo gukurikirana ibikorwa byose mu rwego rw’Imari, cyane cyane ibintu bijyanye no gukoresha amafaranga menshi. Nk’ibihugu bimwe bivuga ko icyo ukoze cyose kuri konti yawe kirenza ibihumbi 10 by’amadolari bagomba gukurikirana bakamenya ngo niba ari ayo ubikije, uyabikije avuye he?”
Akomeza agira ati “ Niba ari ayo ubikuje, uyabikuje uyajyana he? Abashoramari iyo babona igihugu kijenjetse mu bijyanye no kurwanya iyezandoke ntabwo bakizera, ntabwo baza gushora imari.”
Ubusanzwe ubutasi ku mari bwakorwaga n’Urwego rw’Igihugu rw’Ubugenzacyaha RIB ariko Inama y’Abaminisitiri yateranye ku wa 15 Kanama 2020. yemeje ko hajyaho Urwego rwihariye rushinzwe Ubutasi ku Mari ndetse mu mpera za werurwe uyu mwaka, RIB, yashyikirije uru rwego rushya rw’Ubutasi ku Mari amadosiye n’inshingano z’ubutasi ku bijyanye n’imari harimo na dosiye z’abakekwaho kwinjiza amafaranga binyuze mu bikorwa bitemewe.
Ku ruhande rw’Abaturage hari ababwiye itangazamakuru ryacu ko gushyiraho u Rwego rw’ubutasi ku mari bizafasha igihugu gutera imbere
kuko ngo bizakumira abantu abashaka gukira vuba binyuze mu nzira zitemewe.
Icyakora ngo birasaba ko abakora muri uru rwego bazaba ari abantu
bakorana ubushishozi kugira ngo hatazagira ubirenganiramo.
Umwe yagize ati “Icyo mbona bizongeraho nk’umuturage azatinya kujya mu bikorwa bibi nko gupfumura amabanki cyangwa kubona amafaranga anyuze mu zindi nzira zitari nziza nko gucuruza ibiyobyabwenge.”
Undi ati “ Ariko bajye babanza babigenzure neza kuko hari gihe umuntu aba afite nk’akantu aba yagurishije bakaba babyitiranya ”
Undi muturage yabwiye itangazamakuru rya flash ko uru rwego ruzaca ubujura by’amafaranga
Ati “Byafasha umuturage bikanafasha na leta mu byerekeranye no guca ubujura bwo bwerekeranye n’amafaranga. Ikindi umuntu akagira umwete wo gukora kugira ngo inkomoko y’amafaranga abitsa aramutse ahabajijwe abone uko abisobanura.”
Ibigo by’imari nabyo bigaragaza ko gushyiraho urwego rw’ubutasi ku mari bizatuma birushaho kunoza imikorere.
“Mu bigo by’imari icyo twe dusabwa ni ugukurikiza amabwiriza aba yashyizweho ,yaba ayashyizweho na Bank nkuru y’Igihugu agamije kurwanya ibyo bintu.” Aimable Nkuranga, ni umuyobozi nshingwabikorwa b’ihuriro ry’ibigo by’imari iciriritse AMIR.
Abazobere mu by’ubukungu bagaragaza ko gukora ubutasi ku mari ari inshingano itoroshye isaba ko urwego rw’ubutasi kuri iyi ngeri rugira abakozi babihuguriwe.
Icyakora ngo birasaba ko n’abacuruzi bahugurwa kuko ngo nabo bashobora kwakira amafaranga mu ntoki aturutse mu iyezandonke.
Impuguke staton habyarimana ati “Ubundi ibihugu bifite sisiteme(System) ikomeye yo kurwanya amafaranga y’iyezandonke bagira n’uburyo bwo guhugura abacuruzi bakababwira ngo umuntu naza akishhyura amafaranga mu ntoki mubaze ngo ayo mafaranga avuye he ko ari menshi?”
Umuyobozi w’Urwego Rushinzwe Ubutasi ku mari Jeanne Pauline Gashumba, asobanura ko ubu bashyize imbaraga mu kongerara ubushobozi
abakozi nk’uko aheretuse kubibwira itangazamakuru rya Leta.
Gashumba yagize ati “Mu mikoranire hazabaho uburyo bwo kunoza imikoranire hagati yacu, ku buryo nta mahirwe yaducika mu rwego rwo kongera ubushobozi kugira ngo duhangane na bya byaha.”
Urwego rushinzwe ubutasi ku mari ruzajya rukora isesengura rihanitse ku makuru y’ibikorwa ku ihererekanya ry’imari bikemangwa.
Ibi byose ngo biri mu ngamba za Leta zo kurwanya abanyabyaha binjirira serivisi z’imari batumaga iterambere ritagerwaho uko byifuzwa.
Daniel Hakizimana


c: text/html

text:
Inyigisho yo ku wa gatatu w’Icyumweru cya XV gisanzwe/C
Amasomo: Iyimukamisiri 3,1-6.9-12; Matayo 11,25-27
Yezu naganze iteka kandi aharirwe ikuzo, ububasha n’icyubahiro. Bavandimwe, igihe tubatijwe twavutse bundi bushya, ndetse duhabwa n’izina. Tujye duhora tuzirikana ko Imana, guhera uwo munsi iduhamagara itatwitiranyije n’undi cyangwa n’abandi. Uwo munsi wa batisimu yacu, yaduhamagariye kuba ikiremwa gishya, kandi iduha ubutumwa tugomba gusohoza. Ubwo butumwa rero iha buri wese, ni ukwirinda gusiga isi uko uyisanze, ahubwo ko buri wese ku mpano iba yamugabiye asabwe kuyikoresha kugira ngo ineza n’amahoro, impuhwe n’umukiro biyikomokaho bigere kuri buri wese mubatuye isi yacu. Ese iryo jwi ry’Imana riduhamagara, tubasha kuryumva? Iyo turyumvise se tubasha kuryitaba cyangwa turyumaho tukinumira? Twoye kugira ubwoba cyangwa ngo twinangire kuko umutwaro Yezu adusaba gutwara ntabwo uremereye.
Mu isomo rya mbere twiboneye ko kenshi kumva ukanitaba byoroshye, ariko twamara guhabwa umukoro cyangwa ubutumbwa ugasanga dutangiye gushaka impamvu, ngo ubu se wabihaye abandi, ubu se koko kuki ari jye ushaka guha uwo muzigo? Ariko hari icyo nabonye muntu yitabana ingoga wenda ibindi akazabyicuza nyuma. Ni igihe umuhamagariye ubutumwa cyangwa ukamuha umutwaro azaronkeramo icyubahiro n’agatubutse.
Urugero ni Musa ubwo yari aragiye ubushyo bwa Sebukwe Yetero, ku musozi w’Imana i Horebu. Icyo gihe Uhoraho Imana yamubonekeye mu kibatsi cy’umuriro waka mu gihuru rwagati. Mu kwitegereza uwo muriro wagurumanaga mu gihuru, Musa byamuteye amatsiko ajya kureba ibyo bintu, kuko atabashaga kwiyumvisha ukuntu igihuru gishya ariko ntigikongoke. Musa ati: “Reka njyeyo ndebe aka kataraboneka, n’impamvu ituma igihuru kidakongoka”
Musa igihe ageze hafi ya cya gihuru, Imana yahise imuhamagara mu izina rye iti: “Musa, Musa”. Na we ntiyatindiganyije yitabanye ingoga ati: “Ndi hano”. Imana yahise imusaba gukuramo inkweto kuko aho yari ahagaze hari ku butaka butagatifu, ni uko mbere yo kugira icyo imubwira kindi ibanza kumwihishurira muri aya magambo: “Ndi Imana ya so, Imana ya Abrahamu, Imana ya Izaki, Imana ya Yakobo”. Kubera ko ngo ntawashoboraga kurebana n’Imana ngo abeho, Musa yahisemo kwipfuka mu maso kuko yatinyaga kureba Imana. Ako kanya rero, Imana yahise isaba Musa kujya gukura umuryango wayo mu Misiri mu bucakara bwo kwa Farawo. Iyo mbaga y’Imana yari itegereje ko umunsi umwe isezerano ryayo rizuzuzwa maze bakava mu bucakara bagataha mu gihugu gitemba amata n’ubuki.
Nyamara Musa akimara kumva ko ari ugusubira kwa Farawo aho yarerewe, yibutse uko yahavuye, ibikoba byaramukutse, atangira gushaka uko yakwepa, uwo mutwaro cyangwa iyo nkongoro bikanyura kure ye. Ni bwo ateruye ati: “Jyewe ndi nde wo gusanga Farawo no kuvana abayisiraheli mu Misiri?” Imana yahise imuhumuriza muri aya magambo ngo yoye kugira ubwoba, ni ko kumubwira iti: “Ndi kumwe nawe”.
Mukristu buri wese mu rwego rwe, Bihaye Imana mu miryango inyuranye, ariko hano cyane ndisabira abari mu busaserodoti nyobozi, Abadiyakoni, Abapadiri n’Abepisikopi igihe ni iki ngo tunagure amasezerano twagiranye n’UHoraho imbere y’ikoraniro mu ijwi riranguruye ngo “Ndabishaka kandi Imana izabimfashamo”. Iri jambo twavuze mu ijwi riranguruye dukwiye kurizirikana igihe cyose, ngo ritubere urumuri n’urwibutso mu gusohoza ubutumwa Yezu aduhamagarira. Nimugende musange umuryango wanjye muwuhumurize. Hari abakeneye gutegwa amatwi ngo baruhuke umutwaro bafite ku mutima. Hari abasonzeye kumva no kwigishwa Ijambo ry’Imana. Hari abakeneye guhabwa amasakaramentu abasubiza icyanga mu buzima bwa Gikirisitu. Hari abakeneye Ijambo ribahumuriza kandi rikabakomeza mu kwemera. Hari abarengana n’abugarijwe n’ingorane zitandukanye bakaba bakeneye uwamenya agahinda babayemo akabavuganira. Ari abarenganurwa wenda kuko barenganyijwe, erega burya n’uwakoze icyaha akeneye umwumva kandi akanamwumvisha uburemere bw’icyaha cye. Kuko hari uhemuka aho gusaba imbabazi akumva nta kosa yakoze. Abo bose n’abandi badukeneye ku buryo bunyuranye, ni bo Imana idutumyeho none ngo tujye kubarenganura, kubabera abavugizi n’ababahumuriza muri urwo rugamba barwana rwo kugana ku Mana. Kenshi biratugora, hakaba n’ubwo bidutera ubwoba tugahitamo kwinumira, ariko uyu Munsi Uhoraho Imana iraduhumuriza buri wese aho imwohereje, ikamusaba kutagira ubwoba cyangwa indi impamvu yamutera gushidikanya nk’uko yabikoreye Musa iti : “NDI KUMWE NAWE”
Ibanga nta rindi rero ryo kurasa iyo ntego, ni ugasanga Yezu akatwigisha uko tugomba gusohoza ubutumwa. Aragira ati: “Nimungane mwese, abarushye n’abaremerewe, jye nzabaruhura”. Nitumugana azagumana natwe, adutoze igikwiye. Azatwiyigishiriza uko tugomba kwitwara imbere ya buri kibazo duhuye na cyo, kandi atubwire ijambo rikwiye, rihumuriza, rihoza kandi rigakomeza uryumvise bityo rikamuremamo icyanga cyo kubaho yumva ari umwana w’Imana ikunda cyane kandi idashobora gutererana.
Ibyo rero tuzabigeraho nitujya dufata umwanya wacu, tukazirikana ibyiza Imana iba yadushoboje buri munsi, maze isengesho ryacu rya buri munsi, ntiribe gusa iryo gusaba imbabazi kubera ibyo twishe n’ibyo tutabashije gutunganya, ahubwo rikaba isengesho rishimira, risingiza Imana kubera uko yabanye natwe n’ibyo yabanyemo natwe bikagenda neza, dusaba kudasubira inyuma ahubwo ko byarushaho kujya mbere biba byiza bigera ku bikeneye wese.
Nk’uko abakurambere bacu babivuze ngo Umwambari w’umwana agenda nka se, natwe duharanire kugenza nka Yezu rugero rwacu, mu kwiyoroshya, mu gusenga, mu guhumuriza, mu guha ubikeneye igihe cyacu niba byamufasha kurushaho guhura n’Imana, gutega amatwi no kumenya kureba icyo abo turagijwe bakeneye cyabafasha kurushaho kumva Imana iri kumwe na bo.
Mubyeyi Bikira Mariya Nyina wa Jambo, udusabire mu butumwa dufite twoye gucibwa intege n’ibigeragezo duhura na byo mu butumwa bwacu. Amina.
Padiri Anselimi Musafiri

robotstxt: allowed

filter: keep


text:
Ni ishuri ryubatswe n’Umuryango “Love with Action” usanzwe wita ku bana bafite ubumuga.
Uwizeyimana Ernestine, afite umwana ufite ubumuga yavuze ko iri shuri rigiye gukura mu bwigunge umwana we kuko mu mashuri yandi hari ubwo atitabwaho.
Yagize ati “Iki kigo cyizana rino shuri byaradushimishije cyane kuko kenshi wajyaga ku mashuri ugasanga ubuze ikigo ushyiraho umwana ufite ubumuga.
Umwana ufite ubumuga aba akeneye umutwara ku bwiherero umwitaho buri kanya, ariko ku yandi mashuri nta mwarimu bafite wakurikirana ikibazo cya bano bana.”
Uyu mubyeyi avuga ko nyuma yo kuzana umwana we wari ufite ubumuga, yagiye akurikiranwa na mwarimu, ubuzima bwe burahinduka.
Bimenyimana Jean Bosco na we utuye muri uyu Murenge, yishimira kuba hazanwe ishuri rizorohereza abafite ubumuga.
Yagize ati “Nkatwe dufite abana bafite ubumuga, kubajyana mu mashuri asanzwe biratugora cyane. Twabonye aha turishima, bigiye kujya bitworohera. Iri shuri rigiyeho narishimye ndavuga ngo umwana wanjye azaza kuryigaho.”
Mugabo Viateur, ahagarariye abafite ubumuga mu Murenge wa Bumbogo, yabwiye UMUSEKE ko kuba iri shuri ryazanywe muri uyu Murenge bizahindura imibereho y’abafite ubumuga.
Yagize ati “Bivuze ikintu kinini cyane ku bantu bafite ubumuga. Iri shuri rije gufasha abo bana bavuka bafite ubumuga bukomatanyije, kugira ngo babashe kwiga, bagire amahirwe nk’ay’abandi bana bose.”
Uyu muyobozi na we ashimangira ko kuba hari ibyumba by’ishuri byihariye bifasha abafite ubumuga bizateza imbere uburezi bwabo ndetse no gufasha umuryango Nyarwanda muri rusange.
Umuyobozi w’Umuryango, Love with Actions, wagize uruhare mu kubaka iri shuri, Kubwimana Gilbert, yatangaje ko rifite ibyumba bine ndetse n’ubwiherero byose byorohereza abafite ubumuga.
Avuga ko rifite umwaka wa mbere n’uwa kabiri w’amashuri y’ikiburamwaka (maternelle), rifite kandi umwihariko wo kuzigiramo abana bafite ubumuga ndetse n’abadafite ubumuga.
Uyu muyobozi avuga ko mu gushinga iri shuri byatewe no kubona ko hari abana bahezwa, bigatuma badahabwa umwanya mu mashuri asanzwe.
Yagize ati “Nibwira ko iri shuri rigiye kuba igisubizo kuko abana ntabwo bazongera kwirirwa mu rugo, ba nyina ngo babakingirane bigendeye, bizazamura n’iterambere ry’imiryango yabo.”
Umuryango Love with Actions wubatse iri shuri “Good Shepherd Academy” uteganya gutangirana n’abana 75.
Mu myaka itanu umaze ukora, umaze gufasha abana 68. Mu Murenge wa Nduba hari abana 20 mu gihe Bumbogo ari 48.
TUYISHIMIRE RAYMOND / UMUSEKE.RW


text:
DNAKE itanga itumanaho ryoroshye kandi ryubwenge, umutekano, nibisubizo byo kurinda umutungo kubikorwa bitandukanye byinganda.
DNAKE yashyize ahagaragara amashusho yayo mashya ya S212, S213M, na S213K muri Nyakanga na Kanama 2022. Twabajije umuyobozi ushinzwe kwamamaza ibicuruzwa Eric Chen kugirango tumenye uburyo intercom nshya ifasha kurema uburambe bushya bwabaguzi hamwe nubuzima bwubwenge bushoboka.Ikibazo: E ...
Xiamen, mu Bushinwa (Ku ya 16 Kamena 2022) -DNAKE Android 10 ikurikirana mu nzu A416 na E416 yakiriye porogaramu nshya ya V1.2 vuba aha, kandi urugendo rurakomeza.Iri vugurura ryongeyeho ibintu byinshi bishya: I. QUAD SPLIT ...
Xiamen, mu Bushinwa (Ku ya 8 Kamena 2022) - DNAKE, iyoboye inganda zitanga amashusho ya IP videwo n’ibisubizo by’urugo, yishimiye guhabwa igihembo cyiswe "2022 Red Dot Design Award" cyiza cya Smart Central Control Screen.Amarushanwa ngarukamwaka ni orga ...
Xiamen, Ubushinwa (Ku ya 13 Gicurasi 2022) - DNAKE, uruganda ruyoboye inganda kandi rwizewe kandi rukora udushya twa IP intercom hamwe n’ibisubizo, uyu munsi rwatangaje ubufatanye bushya bw’ikoranabuhanga na TVT mu guhuza kamera ishingiye kuri IP.IP intercoms pl ...
Abahanga bacu bari hano kugufasha.


text: Muri icyo gihe, Yezu yari amaze koza ibirenge by’abigishwa be, arababwira ati «Ndababwira ukuri koko : nta mugaragu usumba shebuja, kandi intumwa ntisumba uwayitumye. Ubwo mumenye ibyo, muzahirwa nimubikurikiza. Simvuze mwese : abo natoye ndabazi, ariko Ibyanditswe bigomba kuzuzwa ngo ‘Uwo dusangira umugati ni we wanteye umugeri’ Mbaburiye hakiri kare bitaraba, ngira ngo umunsi ibyo byabaye muzemere ko ndi Uriho. Ndababwira ukuri koko : uwakiriye uwo ntumye ni jye aba yakiriye, kandi unyakiriye aba yakiriye Uwantumye. »


text:
Ku wa kane w’icya 22 Gisanzwe, A, 07 Nzeli 2017
Amasomo: 1. Kol 1, 9-14; Zab 97,2-6
- Lk 5, 1-11
Ubumenyi bushyitse
Amasomo matagatifu ya none ashobora kudutera umwete mu gushakashaka ubumenyi bushyitse. Muntu yaremanywe kamere yifitemo inyota yo kumenya. Uwamuhanze, Data Ushoborabyose, ni we wamweretse aho ubumenyi nyakuri bushingiye.
Guhugukirwa no kumenya akaro n’akatsi muri iyi si ari na byo bituma umuntu atandukanya ikibi n’icyiza, ni ibintu umuntu yigishwa akivuka. Kumenya icyiza ukagikunda akaba ari cyo uharanira mu mibereho yawe, ni ko guhugukirwa nyakuri. Kwanga icyiza ukikundira ikibi, ni ko kubaho mu bujiji buteye ubwoba.
Twamenye ko icyaha cy’inkomoko cyatewe n’uko muntu yashatse kwiberaho adakurikije icyiza yeretswe n’Umuremyi we. Nyamara yari yamusobanuriye neza ibyo agomba kurya n’ibyo agomba guhungira kure. Mu kuzindara kwe no kurindagizwa n’umushukanyi wamuhenze ubwenge, muntu yaguye mu kangaratete. Cyakora Imana ntiyamutereranye, ahubwo yemeye kohereza Umwana wayo wagombye kumanikwa ku musaraba yemera gusuzugurwa bigeze aho, arapfa arahambwa ariko azuka ku munsi wa gatatu. Ubuzima bwa Yezu Kirisitu, bwose bwabereye bene muntu inyigisho ihugura. Urupfu n’izuka bye kugeza igihe isi izashirira, ni ryo banga rikomeye ryabaye intangiriro n’ishingiro ry’amizero ya bene muntu.
Amabanga ya Yezu Kirisitu yose, ni isoko ivubura ubuhanga n’ubumenyi nyabwo. Intumwa yatoye akazigira abarobyi b’abantu, zihatiye kwigisha zishize amanga inzira y’ubumenyi nyakuri buganisha mu ijuru. Abazisimbuye bafatanyije n’abasaseridoti, na n’ubu bakomeje kwigisha ubutarambirwa. Inyigisho dutanga zishingiye ku Ijambo rya Jambo w’Imana, ni ryo shuli ry’ibanze rihugura abantu kugira ngo bave mu mwijima birinde ibibayobya.
Pawulo intumwa yandikiye Abanyakolosi ababwira ko adahwema kubasabira ku Mana kugira ngo bagire ubumenyi bushyitse. Ibyo yabibabwiraga ababurira kuko yari yaramenye ishyaka rikomeye bagaragazaga mu buyoboke bwabo ariko kandi ugasanga bari bugarijwe n’abandi bantu bagendaga bigisha ari ko bakwirakwiza inyigisho z’amafuti. Byari ngombwa kubakangura kugira ngo batazava aho bashamadukira izo nyigisho zitandukanye n’Ivanjili ya Yezu Kirisitu yigishwa n’abagabo b’urupfu n’izuka bye.
Uwitwa umukirisitu wese, nahugukire gutega amatwi Yezu Kirisitu. Ni we duhura na we akatwereka uko tugomba gukora kugira ngo imbuto zibe nyinshi. Na ho twebwe iyo twiyemera ngo tuzi ubwenge, imikorere yacu ntinashobora kutugeza ku bumenyi nyakuri bwo mu ijuru. Ubumenyi dukwiye gushakashaka ni ubudufasha gutambuka muri iyi si tugana iwacu h’ukuri mu buzima buzahoraho.
Ubumenyi nyakuri buzatugezayo, burangwa n’ubuhanga n’ubushishozi bwiyongera iyo twumvira Roho Mutagatifu. Umuntu wese utumvira Roho Mutagatifu, ntashobora kugira ubumenyi buyobora aheza. Ikimenyetso cya Roho Mutagatifu, ni ibikorwa igihe cyose bihuje n’ugushaka kw’Imana Data Ushoborabyose. Ubuzima bw’ufite ubumenyi nyakuri, burangwa no gukora ibyiza byinshi no kumenya neza gahoro gahoro iby’Imana, kubibamo indacogora no kwihangana muri byose.
Yezu Kirisitu asingizwe. Umubyeyi Bikira Mariya aduhakirwe maze abatagatifu bose badusabire kuri Data Ushoborabyose.
Padiri Cyprien Bizimana


text:
Isomo rya 1: Igitabo cy’Ibyakozwe n’Intumwa 6, 1-7
Muri iyo minsi, umubare w’abigishwa ukomeza kwiyongera ; nuko abavugaga ikigereki muri bo batangira kwinubira Abahebureyi, kuko abapfakazi babo batitabwagaho uko bikwiye mu igabura rya buri munsi. Nuko ba Cumi na babiri bahamagaza ikoraniro ry’abigishwa, barababwira bati “Ntibikwiye ko tureka ijambo ry’Imana ngo tujye mu byo kugabura. None rero bavandimwe, nimwishakemo abagabo barindwi b’inyangamugayo buzuye Roho Mutagatifu n’ubuhanga, maze tubashinge uwo murimo. Naho twebwe tuzagumya kwibanda ubudahwema ku isengesho, no ku murimo wo kwigisha ijambo ry’Imana.” Iyo nama ishimisha ikoraniro ryose ; batora Sitefano, umuntu wuzuye ukwemera na Roho Mutagatifu, batora na Filipo na Porokori, Nikanori na Timoni, Parumena na Nikola wo muri Antiyokiya wari umuyoboke w’idini ry’Abayahudi. Maze babashyira Intumwa ; zimaze kubasabira i zibaramburiraho ibiganza. Nuko ijambo ry’Imana rikomeza gukwira hose, umubare w’abigishwa urushaho kwiyongera i Yeruzalemu, ndetse n’abaherezabitambo benshi bayoboka ukwemera.
Zaburi ya 32(33) 1.2b-3a, 4-5,18-19
R/ Uhoraho, ineza yawe iraduhoreho, nk’uko amizero yacu agushingiyeho.
Ntungane, nimukomere amashyi Uhoraho !
Abantu b’umutima uboneye bakwiye kumusingiza.
Nimumucurangire inanga y’ imirya cumi,
Mumuririmbire indirimbo nshya.
Kuko ijambo ry’Uhoraho ari intagorama,
n’ibikorwa bye byose bikaba indahinyuka.
Akunda ubutungane n’ubutabera,
isi yuzuye ineza y’Uhoraho.
Uhoraho aragira abamwubaha,
Akita ku biringira impuhwe ze,
kugira ngo abakize urupfu,
anababesheho mu gihe cy’inzara.
Isomo rya 2: Ibaruwa ya 1 ya Mutagatifu Petero Intumwa 2, 4-9
Bavandimwe, nimwegere Nyagasani, ibuye nyabuzima ryajugunywe n’abantu, nyamara ari indobanure kandi rifite agaciro gakomeye mu maso y’Imana ; bityo namwe mube nk’amabuye mazima mwubakwemo ingoro ndengakamere, kugira ngo mube imbaga ntagatifu y’abaherezabitambo, mwitureho ibitambo ndengakamere bishimisha Imana ku bwa Yezu Kristu. Koko Ibyanditswe bivuga ngo «Dore nshyize muri Siyoni ibuye ry’insanganyarukuta, ibuye ry’indobanure kandi rifite agaciro gakomeye, maze uzaryishingikirizaho wese ntazakorwe n’ikimwaro.»
Mwebwe rero abemera iryo kuzo ni iryanyu, naho ku batemera «ibuye ryajugunywe n’abubatsi ryahindutse ibuye ry’insanga nyarukuta, ariko kandi ribabera ibuye basitaraho n’urutare batembaho.» Barisitaraho kuko banze kwemera ijambo ry’lmana, kandi ni na cyo bagenewe.Naho mwebwe muri ubwoko bwatoranyijwe, imbaga y’abaherezabitambo ba cyami, ihanga ritagatifu, umuryango lmana yironkeye, kugira ngo mujye mwamamaza ibigwi by’Uwabahamagaye abavana mu mwijima, akabinjiza mu rumuri rwe rw’agatangaza.


text:
Perezida Paul Kagame yavuze ko u Rwanda rwageze ku musaruro mwiza mu rwego rw’ubuzima hakoreshejwe ubushobozi buke buhari.
Ibyo Perezida Paul Kagame yabivugiye i Buruseli mu gihugu cy’u Bubiligi aho yitabiriye inama y’iminsi ibiri yateguwe n’Umuryango w’Ibihugu by’i Burayi yiga ku iterambere (EDD: European Development Days 2019).
Muri iyi nama, Kagame yashimye ubufatanye bukomeye kandi bufite akamaro hagati y’u Rwanda n’Umuryango w’ibihugu by’i Burayi.
Ku iterambere mu rwego rw’ubuzima, Umukuru w’Igihugu yatanze ingero z’ibyakozwe mu Rwanda, aho hari ibikorwa byinshi byiza abantu babashije kugeraho bakoresheje ubushobozi buke bafite buhari.
Ati “Nk’ubu mu Rwanda twashoboye kugera ku musaruro mwiza mu rwego rw’ubuzima dukoresheje amikoro make twari dufite, by’umwihariko mu nzego z’ubuzima, uburezi kuri bose n’ibidukikije, ku buryo n’abaturage barushijeho kugira ikizere. Leta yashoboye kumenya ibibazo bafite no gufata iya mbere mu kubishakira ibisubizo bikwiye.”
Gahunda zigamije guteza imbere politiki rusange buri wese yibonamo, Perezida Kagame avuga ko ik’ibanze ari politiki buri muturage wese yibonamo ku buryo ari we uza ku isonga, ibikorwa byo gukorera hamwe hagamiwe iterambere ry’abaturage ndetse agahabwa ubushobozi bwo kubaza abayobozi muri Leta akamenya ibimukorerwa.
Perezida Kagame yakomeje agira ati “Muri iri terambere Isi igezemo muri ibi bihe, ni ngombwa ko ibihugu cyane cyane biri mu nzira y’amajyambere bigira uruhare mu iterambere ryabo ribareba, no guharanira gushaka icyabateza imbere, batabihariye ibihugu byo hanze byonyine, nubwo hari akazi gakenewe gukorwa imbere kugira ngo amasezerano y’isoko rusange afashe mu guteza imbere abaturage bacu.
Ik’ingenzi ni ukugira amatsiko yo gutangira kugira icyo dukora, ingorane zo gukemura ibibazo by’ubusumbane, ni inshingano ya mbere y’ibihugu byacu, bimwe mu byakozwe vuba ni ukwagura amahirwe y’ibihugu by’Afurika biri mu isoko rusange. Gahunda izatangizwa mu kwezi gutaha mu nama nkuru y’Afurika Yunze Ubumwe iteganyijwe kuzabera muri Niger, igihe kirageze ngo Afurika yihuze mu nyungu zayo kandi igire ijwi rimwe.”
Ku iterambere ry’intego z’iterambere rirambye, Umukuru w’Igihugu avuga ko mu gihe hategerejwe inama kuri SDGs izaba muri Nzeri, AU n’Umuryango w’abibumbye bizakomeza gukorana bya hafi mu kwihutisha ibikorwa bifatika muri iyo gahunda y’iterambere.
Ati “Kugera ku ntego z’iterambere ni ikigaragaza ko hari ubushake bw’ibihugu byo ku Isi gufatanya kugira ngo imibereho myiza n’agaciro k’abatuye ibihugu byo ku mugabane w’Isi bigerweho.”
Inama mpuzamahanga yiga ku iterambere, igamije guhuza abayobozi no gushakira ibisubizo ibibazo byugarije Isi, ni inama ifite insanganyamatsiko igira iti “Gukemura ibibazo by’ubusumbane no guharanira kubaka Isi iteza imbere buri wese nta n’umwe usigaye inyuma”. Yitabiriwe na bamwe mu Bakuru b’Ibihugu by’Afurika nka Macky Sall wa Senegal na Jorge Carlos wa Cape Verde.


text:
Inzara irashira, ariko igihemu ntabwo gishira!
Hits: 35
Reka wenda tubanze twibukiranye amateka ya vuba atari ayakera cyane.Ngirango ababaga mu Rwanda mbere y’i 1994,imvugo ivuga ngo”imodoka ni Mercedes benz, inzonga nziza ni champagne, umugore mwiza n’umututsi kazi. Uko byagenze ibara umupfu!
Ku ngoma y’abatutsi bo mu nzu y’abega, hamenyerewe panda gari, igipinga, kubiba amacakubiri, gufungirwa ahatava izuba n’ibindi byinshi.
Ariko reka nihumulize, ndetse mpumulize n’imfura zo gukiranuka zikuriho mw’isi yabazima. Ubuhunzi bw’i 1959 bwarangiye burongera butangira bundi bushya.
Ubuhunzi bwo hagati 1994 kugeza uyumunsi. Subiza amaso inyuma wibuke abo wicishije bazira akarengane. Barapfuye wowe uriho, ariko hanyuma yibi byose aho uzaba uri wenyine fpr idahari ngo igushyireho igitugu, nta mwana wo kuguhumuliza, nta mugore.
Icyo gihe uzafatamo ute? Niba waragambaniye abantu, cyangwa se umuntu, akagira amahirwe akagucika. Ni iki gituma ukomeza guhiga ubugingo bwe?
Uko amazuru manini yasimbuwe na mazuru maremare, ninako ibintu bihinduka. Interahamwe mputu zasimbuwe n’interahamwe ntutsi. Ko mperuka waragiye muri kaminuza, iyi mibare nayo yarakunaniye.
Umwakagara agiye gufatwa ashyirwe muri gereza aho niho bazamwicira. Nubwo ashaka guhungira muri M23, nta bwo bizakunda. Nyuma ye, uzerekera hehe!!?
Ariko umulimo ugusibira amayira umaziki? Gusazira muri gereza ninde byashimisha? Harya ubwo ejo nimara kwima ingoma, uzavuga ngo nince inkoni izamba kandi warasuzuguye inama zanjye?
Bagaza ari hehe? Nkurunziza arihehe? Buyoya arihehe? Ntaryamira arihehe? Ikinani arihehe? Pombe Magufuri Past teacher us future. Inda ntashimwe igira. Uruhira ubusa arara yijuse!
Ntabwo biri cyera cyane uzaba wicuza ibyo ukora uyumunsi wa none. How many lives perished during covid19? Inda, indaya, iziko, imva, isi, nta bwo bijya bihanga. Niyompamvu abakuru bavuze ngo uyihima arayiliza.
Abatangiranye na fpr bari hehe? Ubwo se ukunda urwanda kubarusha? Abari abatoni kwa Museveni bari hehe? Abari abatoni k’Umwakagara bari hehe? Wenda Ushobora kumbwira ko ar’igihe cyawe, ariko se abo bandi ibyo bifuzaga babigezeho?
Umwana w’umwega se, ibyo yifuzaga azapfa abigezeho? Mu isi habamo ibice 2, igice cyo kunywa umubirizi, ni gice cyo kunywa amata. Aho iyo uhavuye, ujya mu kindi gice cyo kunywa no kurya umuriro ibihe byawe, bitewe n’amateka yawe wahisemo kwiberamo.


text:
Akishuli Abdallah ni umuyobozi w’ Ishyaka FPP Urukatsa
Banyarwanda banyarwanda kazi,
Abenshi muri mwe mukunze kugira inama abanyamashyaka bose kugirango bahurize hamwe imbaraga zabo bityo babashe guhangana n’umwanzi ubangamiye abanyarwanda ariwe ubutegetsi bw’igitugu bwa FPR inkotanyi.
Ibyo mubigira kubera ineza mwifuriza igihugu cyanyu kugira ngo kibohoke kandi umwiryane urimbuke burundu.
Niyo mpamvu nifuje kubamenyesha ko ubutumwa bwanyu bwatugezeho kandi guhera ubu tukaba twiyemeje gukora ibishoboka byose kugirango bwumvikane hose ndetse bujye no mubikorwa byatinda byatebuka.
Ndabizi neza ko abenshi mu bazasoma iyi nyandiko bazabona ko ibyo mvuga bisa nk’inzozi ariko kandi bitinde bitebuke mfite ikizere ko nzazikabya.
Si ngombwa ko abantu baba bahuje idéologie nk’uko bamwe babivuga, icyangombwa ni uko duhuje igihugu twifuza kubohoza kandi tugomba kubanamo ntawe ukihariye kurusha undi.
Igihe kirageze rero ko twemera gufata risque tukavuga amagambo bamwe muri ba rusahurira mu nduru biganje mu mitwe inyuranye ya politiki badashaka ko avugwa kugirango bave ibuzimu bajye ibuntu.
Ni muri urwo rwego rero nsanga ari ngombwa ko dukwiye gukoresha ingamba zose zishoboka kugirango abantu bakorere hamwe baba babishaka cyangwa se batabishaka kuko bimaze kugaragara ko muri twe ntawakwifasha urugamba ngo arutsinde wenyine.
Yewe nakongeraho ko n’iyo yarutsinda aheje abandi, nabo bahindukira bakamurwanya bivuye inyuma kandi bishobora kutamugwa amahoro.
Kubera rero ko tudashaka ko igihugu cyacu gihinduka akajagari nk’ako tubona muri bimwe mubihugu by’abaturanyi, niyo mpamvu nsanga dukwiye kurenga ibidutandukanya byaba amatiku n’amazimwe, amoko, uturere, imyumvire ya politiki n’izindi nyungu zidafitiye abanyarwanda akamaro tugakora un FRONT COMMUN kandi kubigeraho ntakigoye kirimo kuko dufite impuguke nyinshi z’abanyarwanda zigaragaza ubushake bwo kubidufashamo nta kiguzi.
REVOLUTION IGOMBA GUTANGIRIRA MURI OPOZISIYO MBERE YO KUGERA MUGIHUGU BITABAYE IBYO TUZARWANA URUGAMBA RUTAGIRA IHEREZO.
Ibyo ndabivuga mbitewe n’impamvu zikurikira :
- Ntidushobora kugira ibyo tuvugurura mu gihugu natwe ubwacu tutarabasha kwivugurura,
- Ntidushobora kwigisha ubumwe mu banyarwanda natwe ubwacu byaratunaniye,
- Ntidushobora kwigisha kwihanganirana natwe ubwacu bitaturanga,
- Ntidushobora kuzaha itangazamakuru ubwisanzure tudashaka ko abantu batuvuga uko batubona,
- Ntidushobora kuzahoza abababaye mugihe tudashaka kumva akababaro kabo ngo ni uko natwe twababajwe,
- Ntidushobora gushyiraho ubutegetsi burambye (un pouvoir stable) natwe ubwacu ducagagurana buri munsi,
Niyo mpamvu nsanga gukikira amagambo avugwa agamije gukandagira ukuri ; igihe cyabyo kigomba kurangira bityo ukuri kukavugwa kwaba kurura cyangwa kutarura.
Banyarwanda banyarwandakazi
Guhera tariki ya mbere ukwakira umwaka w’1990 mu Rwanda hatangiye ibikorwa by’ubwicanyi,ibyaha by’intambara n’ibya jenoside kandi ababikoze barahari ntaho bagiye ndetse bamwe muri bo bihishe no mu mitwe ya politiki irwanya ubutegetsi buriho kimwe n’uko biganje mubutegetsi bw’ingoma y’abidishyi iyobowe na FPR.
Sinshidikanya ko hari bamwe muri abo babigizemo uruhare bashobora kuba bafite ubushake bwo kwicuza ndetse bakaba banafatanya n’abandi kwubaka igihugu bundi bushya nk’ikimenyetso cy’uko bemeye icyuhagiro, Ariko kandi ibyo bigomba gusobanuka kugirango abantu bamenye urwego babafatamo.
Njye ntawe ncira urubanza kuko si ndi urukiko ariko na none kuba bizwi ndetse n’ababivugwaho bakaba bahari ntampamvu yo kutabikomozaho kugirango abo bireba nabo uburenganzira bwabo bwubahirizwe ariko mu buryo butabangamiye inzego z’ubutabera no muburyo butadindiza ibikorwa byo kwibohoza tugamije.
Ikindi dukwiye kumenya ni uko nta muziranenge cyangwa umumalaika tuzabona ngo aze abidukorere niyo mpamvu tugomba kwimenyereza kuganira kuri izo nenge zacu (tutazigize Tabous) bityo tukiga n’uburyo twazifata cyangwa twabana nazo (comment gérer nos défauts) bitabujije ibikorwa tugamije kujya mbere.
DORE IBIGOMBA GUSOBANUKA TUDACIYE KURUHANDE KUGIRANGO IBYO BIGERWEHO:
- Dukeneye Umwami Kigeri wa V NDAHINDURWA ariko ntidukeneye Karinga
- Dukenye imbaraga za FDLR ariko ntidukeneye interahamwe zaba ziyihishemo,
- Dukeneye ingufu za RNC ariko ntidukeneye strategies zisa n’iza FPR kandi ntidukeneye abicanyi bayihishemo (criminels de guerre/war criminels)
- Dukeneye RDI Rwanda rwiza ya Faustin TWAGIRAMUNGU kubera sa taille politique au niveau international ariko ntidukeneye igitugu n’ubuhubutsi bye,
- Dukeneye PDR Ihumure ya RUSESABAGINA kubera izina yubatse akoresheje filme na fondation ye ariko ntidukeneye ko atwumvisha ko ariwe abanyamerika bashaka,
- Dukeneye MRP Abasangizi ya Dr Anastase GASANA kubera ko azi kwiga ingamba ariko ntidukeneye ko atwigira nk’izo yigiye MRND na FPR,
- Dukeneye FDU Inkingi ariko ntidukeneye umwiryane wayo,
- Dukeneye PS- Imberakuri ya NTAGANDA na BAKUNZIBAKE bombi bashyizehamwe
- Dukeneye MRP ya Bonaventure na RUKERANTARE ariko ntidushaka politique nostalgique du MRND
- Dukeneye CNR-Intwari ya Gén HABYARIMANA Emmanuel ashyize hamwe na RWAKA kugirango umwiryane wabo utatudindiza.
- Dukeneye ishyaka BANYARWANDA ariko umuyobozi waryo akabanza agaca muri santé mental yamara gukira akaza agafatanya n’abandi urugamba
- Dukeneye ishyaka RPP imvura rya John V KARURANGA
- Dukeneye Ishyaka AMAHORO Peace rya Gallican GASANA kubera amaraso mashyashya arirangwamo,
- Dukeneye PDP Imanzi kubera ubushishozi buyiranga no kubera Ubutwari n’ubunyangamugayo bya Déo MUSHAYIDI wayishinze,
- Dukeneye amaraso mashyashya arangwa muri RDU ya Dr Paulin MURAYI ariko nabo bagasasa inzobe n’umunyamuryango wabo MANZI
- Dukeneye ishyaka ISHEMA kubera imbaraga na détermination rigaragaza,
- Dukeye UDFR ihamye kubera umurongo waryo wa fédéralisme wo guhuza abanyarwanda
- Dukeneye Isangano ARRDC kubera imbaraga z’ibitekerezo rigaragaza
- Dukeneye FPP-Urukatsa kubera Determination extreme yaryo.
- Dukeneye ODR ya Ambasadeur MUNYESHYAKA
- Dukeneye RUD- Urunana ariko ntidukeneye politique Habyarimaniste
- Dukeneye Inama z’abagabo nka MATATA na NDAGIJIMANA Jean Marie Vianney kubera ubwitange n’ubushake bagaragaza mubikorwa bya société civile
- Dukeneye Ubwitange bwa SIMEON wo ku ijwi rya rubanda ariko ntidukeneye ubuhezanguni n’ubushizi bw’isoni bye.
- Dukeneye abanyamuryango ba FPR bayibamo kubera kubura uko bagira babitewe n’ubwoba baterwa n’igitugu cya Kagame.
- Dukeneye n’abandi benshi ntarondoye ariko bagira icyo bamarira inkubiri ya demokarasi twiyemeje guharanira biganjemo abagaragaje ubutwari bwo gutanga ubuhamya ku bwicanyi bwa FPR.
Sinshidikanya ko bamwe mu basomyi bashobora kuvuga ko hari ibitajyanye kubera ko wenda buri wese yavuga ko hari inenge zibasiye benshi muri twe zatuma uko gushyira hamwe kudashoboka. Nibyo koko twese dufite byinshi tuvugwaho kandi ababivuga bakemeza ko ibyo bavuga babifitiye gihamya mugihe ababivugwaho babihakana.
Nanjye nkaba nabibariza nti: none se nitutegerana izo nenge tuzazivurana dute ngo amazimwe acike?
Tugomba gutinyuka tukabwira imbonankubone abakekawaho ibyaha by’intambara n’ibya jenoside ko kubahishira bingana no gutesha agaciro ibyaha byakozwe na FPR. Bityo bakemera bikaganirwaho bigafatirwa umwanzuro ubereye bose tugatera indi ntambwe igamije kureba imbere no kubaka.
Ni ngomba ko bamenya ko uhitwa adafata uruka bishaka kuvuga ko umwicanyi wo muri opozisiyo nta budahangarwa arusha umwicanyi wo muri FPR/APR/RDF
Ni ngombwa ko GUSASA INZOBE cyangwa se INAMA RUKOKOMA bihera mumashyaka ya opozisiyo bityo imiti tuzavanamo ikatubera experience izadufasha kugangahura igihugu cyacu.
Tugomba gutinyuka tugahangara imbona nkubone abo twita ibirura,abagambanyi n’izindi nyito, impamvu ari uko tubibona kandi ibyo tukabikora turebana mumaso kugirango abo bivugwaho n’abanywanyi babo batabyita amazimwe, gusebanya cyangwa se ngo ni mission y’inkotanyi.
Tugomba kwegera abavandimwe bacu tubonamo ibisazi tukabafasha kwivuza kuko ibisazi bifata ukwinshi.
Tugomba kwegera abo tubonamo uburyarya no kurimanganya tukababwira ko bakwiye kwihana byabananira bagahinduka ibicibwa mu muryango.
Tugomba kwegera abo dukeka ko ari ba maneko kugirango tubashe kubona gihamya z’ibyo tubakekaho ( iyo ushaka gutsinda umwanzi ntumuhunga)
Umwanzuro
Bavandimwe banyapolitiki dusangiye intego! Baca umugani mu Kinyarwanda ngo“Uwo uzaheka ntumwisha urume”.
Ndababwiza ukuri ko mwabishaka mutabishaka, byatinda byatebuka, amaherezo muzakorera hamwe.
Nibitabaturukamo bizaturuka ku baterankunga banyu, nibidaturuka aho hombi bizaturuka ku kaga muzahura nako.
Aho gutegereza ko birinda guca aho hose rero njye nabagira inama yo kuva muri utwo dutiku twanyu tubabuza kwegerana niba koko mu gamije inyungu z’abanyarwanda.
Ndasaba by’umwihariko abanyarwanda bashyigikiye iki gitekerezo baba abanyapolitiki cyangwa se abantu kugiti cyabo cyangwa se urubyiruko, ko twakwegerana tugashyiraho umuyoboro wo kwigiramo ingamba zatuma uko kwishyira hamwe kujya mu bikorwa.
Si ngombwa ko ku ikubitiro rya mbere byitabirwa na benshi cyangwa se na bose kuko tuzi twese ko n’umuryango w’ubumwe bw’iburayi watangijwe n’ibihugu bitatu (3) gusa mu ihuriro bari bise BENELUX none ubu ukaba ubaye ubukombe.
Tugomba kwirinda kugira uwo duheza kabone n’iyo twaba tumubonaho inenge nk’uko bamwe babigenje bwacya bikabashwanyunukana.
Uzashaka kwiheza bizamuturukeho ariko bidaturutse kubazabitegura.
Ndabashimiye mwese uko muzakira iki gitekerezo
Bikorewe I Paris mu bufaransa
Kuwa 22 Ukwakira 2014
AKISHULI ABDALLAH
Uwifuza kunyunganira yanyandikira kuri: Abdallah.akishuli@yahoo.com
Cyangwa akampamagara kuri (+33)758173072


text:
inganda ziciritse baragaragaza ko umusaruro w’imboga n’imbuto utatunganywa wose ku mpamvu z’uko badafite ibikoresho bigezweho biwutunganya bigatuma hari amasoko batakaza kuko nta bushobozi bwo kuyahaza babona.
Ikigo cy’ubushakashatsi n’iterambere ry’inganda (NIRDA) cyizeza inkunga bene izo nganda kugira ngo zizamure ubushobozi bwo kongerera agaciro uwo musaruro.
Imibare yerekana ko buri mwaka nibura igihugu kibona toni zisaga 55 z’umusaruro w’imbuto, utarenze 18% akaba ari wo wongererwa agaciro, imboga zo zihariye toni hafi ibihumbi 320 hagatunganywa 1.5% byawo gusa.
Abari muri iri shoramari bahuza iki kibazo n’uko benshi muri bo badashoboye kwibonera imashini zigezweho zibasha kongerera agaciro imboga n’imbuto.
Nyirabarigira Irene, umushoramari mu Karere ka Muhanga yagize ati “Twifuza inzu yabugenewe yo gukoreramo, itunganye tukabona n’imashini zabugenewe zigira uruhererekane aho gukora ibintu tubikoraho n’intoki, kugira ngo uruganda rube runini ni uko tugira ibikoresho bihagije.”
Vuningoma Petit, umushoramari mu Karere ka Nyarugenge yavuze ko hakiri icyuho mu kubasha gutunganya umusaruro bigatuma hari amasoko batabona.
Yagize ati “Gap iri aho (icyuho) ni muri ‘processing capacity’ (ubushobozi bwo gukora), hari amasoko amwe n’amwe manini aza tukayihorera kubera ko tutabasha kubahiriza amasezerano; baravuga ngo turashaka quantité (ingano) iyi n’iyi ku kwezi mukumva mutari bubigereho.”
Usibye kutagira imashini zabugenewe kandi zijyanye n’ikoranabuhanga rigezweho, hari n’umusaruro mwinshi w’imboga n’imbuto wangirika mu gihe cy’isarura. Hari umubare munini w’abashoramari batagira ibyuma bikonjesha ku buryo byanabika umusaruro igihe kirekire, cyane ko ubu bwoko bw’ibihingwa bwangirika vuba kandi bukagira igihe runaka.
Vuningoma ati “Ikibazo kirahari twarakibonye, nk’ubu hari periode (igihe) urusenda ruboneka ku bwinshi cyane n’umusaruro mwinshi ugatakara. Igisubizo tuzakigeraho mu gushakisha hirya no hino natwe ubwacu tukazamuka buhoro ariko igisubizo kikaboneka.”
Mu nganda 56 zagenzuwe hiya no hino mu gihugu izigera kuri 5% ni zo zifite ibyuma bikonjesha imboga n’imbuto ibi bikumvikanisha ko benshi mu banyenganda badafite ubushobozi buhagije bwo kwigurira ibikoresho bibafasha m ukazi kabo.
Gusa Umuyobozi Mukuru wa NIRDA, Kampeta Sayinzoga yizeza ko ubushobozi bw’inganda by’umwihariko izicirirtse buzagenda buzamurwa buhoro buhoro.
Ati “Abanyenganda bazi ikoranabuhanga bashaka ariko bafite ikibazo cya ‘access to finance’ kugira ngo bagure ibyo bikoresho. Icya kabiri bakeneye guterwa inkunga mu buryo tekiniki kugira ngo bazamure ubushobozi bw’inganda zabo ku buryo banazamura urwunguko; tugomba kuzamura ubushobozi bw’inganda. Icya kabiri kumenya icyo isoko risaba, ku buryo izo nganda zibasha gutunganya imboga n’imbuto hakurikijwe isoko ryo mu Rwanda n’iryo hanze.”
N’ubwo hari inganda bigaragara ko zigomba gusindagizwa kugira ngo zitere imbere, umusaruro wazo muri rusange ugenda uzamuka kuko usibye igihombo cya miliyari 1.1 cyagaragaye mu nganda mu mwaka wa 2016 na 2017, mu mwaka ushize zagize urwunguko rwa miliyoni 509, mu gihe zagize igicuruzo rusange cya miliyari 7.5.


text:
Ibi nibyo byatumye abasore umunani bize muri Kaminuza y’u Rwanda, ishami ryigisha ibijyanye na siyansi n’ikoranabunga (UR-CST) bakora igishushanyo mbonera cy’umunara muremure cyane bifuza ko wazubakwa ku i Rebero, ukaba ikirango cy’u Rwanda nka Namsan iranga Koreya y’Epfo cyangwa Sky Tower yo muri Nouvelle-Zélande.
Aba basore barimo batandatu bize gukora ibishushanyo by’inyubako (architecture) bavuga ko gushushanya uyu munara bise Irebero Tower, byabatwaye umwaka n’igice mu gihe igitekerezo cyo kuwukora cyo cyaje mu 2018.
Ni umunara waba ufite metero 250 z’uburebure, ugizwe n’ibirahure, urimo aho kurebera umujyi hitaruye (Observatory Deck) kuri metero 200 no ku 150 uvuye ku butaka, restaurant, aho gukorera ibitaramo bishingiye ku muco n’ibindi.
Umwe mu bahanze iki gishushanyo mbonera, Kubwimana Patrick, yavuze ko iki gitekerezo cyaje ubwo we na mugenzi we bari bakoreye urugendo muri Koreya y’Epfo.
Yagize ati “Hari urugendo twakoze njye na mugenzi wanjye muri Koreya y’Epfo, tugenda dutembera ibice bimwe na bimwe by’umuco dusura umunara wa Namsan (ufite metero 236), baduha n’impano ziriho ikimenyetso cy’uyu munara.”
“Byaratunyuze cyane dutahana igitekerezo cyo kuzakora natwe umunara hano mu Rwanda uranga umuco wacu. Icyo gihe twigaga muri Kaminuza y’u Rwanda ariko turangije nibwo twatangiye kuwukoraho, ni ukuvuga ngo twawutekereje mu myaka ine ishize ariko twatangiye kuwukoraho neza mu mpera za 2019.”
Kubwimana avuga ko bifuje gukora ikintu cyagaragaza umuco nyarwanda, kikerekana indangangaciro z’Abanyarwanda ku Isi hose kandi kigateza imbere ubukerarugendo.
Uyu munara yavuze ko ugizwe n’ibice bibiri by’ingenzi birimo icumu rivuga amahoro n’umutekano n’imigozi irifashe ivuga gufatanyiriza hamwe abantu bakagera ku ntego imwe.
Bifashishije indi minara mu gukora igishushanyo mbonera
Uru rubyiruko rwibumbiye muri ZIND Group rwavuze ko rwifashishije iminara itandukanye yubatswe hirya no hino ku Isi kugira ngo rukore umunara uzaba werekana umuco nyarwanda.
Kubwimana yagize ati “Muri ‘architecture’ ubusanzwe, habamo ikintu cyo kureba ibintu bisanzwe bihari biri muri mujyo w’ibyo uri gukora kugira ngo urebe uburyo bikora ubyigireho.”
“Hari iminara nk’ine twarebeyeho, hari uwitwa Needle Tower wo muri Seattle (muri Leta ya Washington muri Leta Zunze Ubumwe za Amerika), hari uwitwa Berlin Tower wo mu Budage, hari uwitwa Namsan Tower wo muri koreya y’Epfo ndetse n’uwa Creek tower wo muri Dubai.”
Iyi yose ifite icyo ihuriyeho cyo kuba ari iminara imeze nk’igiti kirekire gihagaze ariko hejuru ku gasongero cyangwa hasi aho itangirira ikagira ibintu byinshi itandukaniraho, ari muri urwo rwego na Irebero Tower ifite ibyo ihuriyeho n’iyi minara ariko ikagira umwihariko w’uko imeze nk’icumu kandi hasi ikaba iriho ibigaragaza umuco nyarwanda.
Kubwimana yavuze ko Guverinoma y’u Rwanda ndetse n’abashoramari bashyigikiye iki gitekerezo byatuma ubukerarugendo bwiyongera ndetse bigateza imbere umuco nyarwanda.
Ati “Twifuza ko igitekerezo cyacu cyahabwa agaciro, kugira ngo Isi muri rusange ibone umuco nyarwanda kuko hari ibintu biterekanwa kandi bifite icyo bisobanuye mu muco.”
Irebero Tower batekereza ko iramutse yemewe yakubakwa ku i Rebero mu bice bya Juru Park ku buso bwa metero kare 392.
Avuga ingengo y’imari byatwara kugira ngo yubakwe, yagize ati “Kubera ko igishushanyo kikiri igitekerezo hari ibyo tutarashyiraho, biragoye ko wavuga ngo igiciro ni iki ariko mu gihe kuwubaka byaba byemewe hari ibindi byakorwa kugira ngo yubakwe.”
Yaba Umujyi wa Kigali cyangwa Urwego rw’Igihugu rushinzwe iterambere, RDB, ntacyo biravuga kuri iki gitekerezo cya ZIND Group gusa igiheruka gutangwa mu ntangiriro za 2021 cyo kubaka umunara wa metero 200 kuri Mont Kigali cyatanzwe n’umunyamahanga batangaje ko bazakigaho n’ubwo kugeza ubu nta makuru aratangazwa niba kizubakwa cyangwa kitazubakwa.
Hari amakuru IGIHE ifite y’umushinga wo kubaka umunara w’ubumwe n’ubwiyunge ku i Rebero. Bivugwa ko abahanga mu gushushanya ibibumbano batangiye gukora iyo nyigo ndetse ko ushobora kuzaba umeze nk’igiti cy’inganzamarumbo ariko gishushanya ibihe bigoye u Rwanda rwanyuzemo.


text:
yihuta CX 104, kuva yatangizwa mu 2021, yashimiwe nkibikoresho byihuta kandi byubwenge byihuta byihuta byubwoko bwaribwo!
Iha abakoresha uburambe bushya - bworoshye, bwihuse kandi bwizewe, bigatuma gucapa byoroshye kandi byoroshye kuruta mbere hose.
Umuvuduko CX 104 wibanze kubakoresha ibikorwa byiterambere.
Igice cya CX 104 gikoresha tekinoroji igezweho ya moderi ya XL, kandi irashobora kurangiza neza imirimo itandukanye yo gukora nko gupakira no gucapa ibicuruzwa nyuma yo kuzamura byuzuye.
Hamwe niterambere ryihuse ryinganda zo gupakira no gucapa, binyuze mubufatanye nogutumanaho ninganda nyinshi zicapura, zifatanije nimashini zitandukanye zo gucapa, uburyo bwo gucapa no gucapa impapuro zikenera, zateje imbere pallet zitandukanye zidasanzwe za palasitike zo gucapa.
Urupapuro rwihariye rwo gucapura pallet ni palasitike idasanzwe ya palasitike yagenewe ibiranga inganda zo gucapa.Icapiro rya Xingfeng rikoresha ibikoresho byo mu rwego rwo hejuru byo kurengera ibidukikije byahinduwe, bishobora gutunganywa, buhoro buhoro bisimbuza pallet yimbaho nkicapiro Imodoka nziza yo gutwara impapuro no kubika.Twashizeho ibishushanyo birenga 50 byahujwe cyane cyane na BOBST (HEIDELBERG), igihome kinini (KBA), KOMORI, MANROLAND, MITSUBISHI / RYOBI, Eva, Beiren nibindi bikoresho bizwi byo gucapa Koresha, bikwiranye no gucapa impapuro zo gutwara inganda, gutwara, kugurisha no gucapa inzira idahagarara gupakira impapuro nandi mahuza.
Xingfeng icapiro rya pallet ikurikirana ukurikije imiterere yo gutondekanya: hejuru hejuru, hejuru ya pallet igaragara kandi ahanini ikora mugucapisha impapuro zidahagarara zihinduka icyarimwe
Igishushanyo mbonera cya 3 cyiruka hepfo gishobora kuzuza ibisabwa kugirango ukoreshe ibikoresho byifashishwa mu bikoresho byifashishwa mu bubiko no mu bubiko, kandi birashobora kumenya kode yo gusikana ubwenge, kumenyekanisha induction no guhuza no gushyira chip ya RFID Porogaramu mu ruganda rugezweho rwo gucapa.
Igihe cyo kohereza: Nyakanga-14-2022


text:
Ibishya Byinyuma Byinyuma Bishobora Guhindurwa Inyuma Kububabare bwo hejuru na Hasi Yinyuma
Ibicuruzwa birambuye
Ibisobanuro
iki gicuruzwa?
iki gicuruzwa?
Ection Gukosora imyifatire
Inkunga ikomeye kandi ikora neza Hamwe nimirongo 2 yingoboka inyuma
Design Igishushanyo mbonera
imishumi ibiri ishobora guhindurwa mu gituza no mu rukenyerero birinda guca mu ntoki zawe
Kwagura umukandara
Imyifatire ya Brace ikubiyemo kwagura umukandara ukemura impungenge zingana kandi bikwiriye kubantu bafite ikibuno kinini cyangwa cyoroshye
● Unisex ingano nini irashobora guhitamo
Ukoresheje umukandara wagutse, imishumi ikomeye kandi iramba ya velcro igufasha guhindura ubunini bwawe bwiza
Imyenda ihumeka kandi ihumeka
Kugaragaza ibikoresho bihumeka kandi byujuje ubuziranenge kubufasha bwigihe kirekire
Guhagarara nabi ni imwe mu mpamvu zitera ububabare bw'umugongo buri gihe.Kubwamahirwe, birashobora kugora abantu benshi gukomeza guhuza neza, cyane cyane iyo wicaye imbere yintebe kumasaha menshi kumunsi.Biroroshye kwibagirwa ko uhugiye mugihe uri mukazi.Ariko ibyo ntibisobanura ko ugomba gusiga umugongo wawe udashyigikiwe.Shora mubikoresho bituma gukomeza guhagarara neza byoroshye nko guhumeka.
Ikibazo kimwe kinini hamwe ninyuma yinyuma nuburyo bumva bameze nyuma yamasaha make.Inyuma ibyuya ntibizagufasha kurangiza akazi.Iyi ikosora yimyifatire yateguwe neza.Imyenda mesh ya brace irahumeka.Imishumi irakomeye, yamara ntizigera igabanya, yemerera kugenda neza mugihe ugenda umunsi wawe.Wambare utwaye imodoka, ku biro, cyangwa mugihe ukorera murugo!


text:
Basanda Ns Oswald
Abaturage bo mu Karere ka Ruhango, Umurenge wa Bweramana, Akagari ka Murama, mu Mudugudu wa Duwane, habereye igikorwa cyo kurwanya isuri yangiza ubutaka n’imyaka ku misozi ikikije ibishanga, ku rwego rw’Intara y’Amajyepfo.
Amakuru ikinyamakuru millecollinesinfos.com gikesha Akarere ka Ruhango, avuga ko bimwe muri ibyo bikorwa byaranzwe no guca iyo mirwanyasuri kuri hegitari 1.5, guca ibyobo bigatuma imivu itangiza ubutaka n’imyaka, icyo gikorwa cyitabiriwe na Kayitesi Alice Guverineri w’Intara y’Amajyepfo.
Guverineri yabwiye abaturage ko kurwanya isuri bireba buri wese, ahereye ku murima we, imirima ya Leta n’idafite bene yo, ko igomba gukorwaho umuganda, yagize ati ‘‘kurwanya isuri ni inshingano ya buri wese’’.
Yavuze ko guhinga utarwanyije isuri ko ari kuyiha icyuho, nta murima w’ikibuga ubaho, kirazira, ko atari ikibuga cy’umupira, kugira ngo umuntu arinde umurima we, agomba guca imirwanyasuri, no guca icyobo gifata amazi, gutera ibyatsi bifata ubutaka, kugira ngo amazi akomeze acengere mu murima, ayo mazi agakuza imyaka no kutangiza ubutaka buri mu gishanga.
Igikorwa cyo kubungabunga ibishanga bitunganyijwe byateguwe ku bufatanye n’Akarere ka Ruhango n’umuryango HoReCO (Horticulture in Reality Corporation Ltd).
Nanone Guverineri yashimiye urubyiruko rugize umuryango HoReCO (Horticulture in Reality Corporation Ltd) ubwitange n’umurava bafite bwo guhindura imyumvire mu baturage cyane mu abahinzi.
Urwo rubyiruko ngo nubwo badakorera hose mu turere ariko ko aho bakorera hari imyumvire imaze guhinduka, kuko bamaze kuzamura imyumvire y’uburyo bwo kubungabunga ibishanga, kurwanya isuri, kuvomerera imirima yabo, mu gihe batewe n’ibiza bakamenya uburyo bakwirwaho, bakamenya gukoresha ibikoresho bafite bidasaba ubushobozi bwinshi.
Abaturage bishimiye icyo gikorwa, bavuga ko bazashyira mu bikorwa inama bahawe zo kurwanya isuri mu mirima ikikije ibishanga. Muri ako karere ka Ruhango habarurwa ibishanga 37 harimo ibitunganyijwe n’ibitaratungana, byose hamwe bikaba bifite ubuso bungana na Hegitari 900.


text:
Ku wa mbere, tariki ya 15 kanama 2022, Nyiricyubahiro Musenyeri Anaclet Mwumvaneza, Umwepiskopi wa Diyosezi ya Nyundo, afatanyije n’abapadiri, abihayimana n’abakristu baturutse mu mpande zitandukanye za Diyosezi ya Nyundo, yaturiye igitambo cy’Ukaristiya ku murwa w’Umubyeyi Bikira Mariya mu rwego rwo kwizihiza umunsi mukuru wa Bikira Mariya asubira mu ijuru.
Amasomo matagatifu yazirikanwe mu gitambo cy’Ukaristiya ni ayo ku munsi mukur wa Asomusiyo. Isomo rya mbere ryavuye mu gitabo cy’Ibyahiriwe Yohani intumwa (Hish 11,19a; 12, 1-6a.10ab). Zaburi ni iya 45. Isomo rya kabiri ryavuye mu Ibaruwa mutgatifu Pawulo intumwa yandikiye Abanyekorinti (1Kor 15, 20-26) naho Ivanjiri ni iya mutagatifu Luka (Lk 1, 39-56). Mu nyigisho ye, Umwepiskopi yabwiye abari bitabiriye uwo munsi mukuru yagize ati : « Mariya ni uwa mbere wakijijwe. Indirimbo ye isingiza Imana, Magnificat, yerekeza ibisingizo byose ku “Mukiza we”, kuri “Nyirububasha” wamukoreye ibintu bitangaje kandi we yari “umuja utavugwaga”. Ikuzo rya Mariya n’umwihariko we mu bantu bose ntabikesha imbaraga ze bwite, abikesha Umwana we Yezu Kristu. Mariya ntabwo ari imana cyangwa ikigirwamana! We ubwe azi ko ari umuja w’Imana utavugwaga. Indirimbo ye si icyivugo cye ahubwo ni igisingizo cy’Imana yamuhaye ikuzo ryose afite. Niyo mpamvu kuyoboka Bikira Mariya no kumwiyambaza bigomba buri gihe kutugeza kuri Kristu ubwe. Kugira ngo twumve neza iyobera ry’Ijyanwa mw’ijuru rya Bikira Mariya dusabwa kurangamira mbere na mbere iyobera rya Kristu wazutse ».
Nk’uko bimaze kumenyerwa muri Diyosezi ya Nyundo, iyo tariki yo ku wa 15 Kanama buri mwaka, ni umwanya wo gutura Umubyeyi Bikiramariya abapadiri bashya baba barabuhawe muri uwo mwaka. Kubera icyorezo cya Covid-19 cyari cyarabujije abantu kwongera guhurira kuri uwo murwa wa Bikira Mariya mu gihe cy’imyaka ibiri, abapadiri babuhawe muri 2020, ababuhawe muri 2021 ntibashoboye guhurira kuri Crête Congo-Nil ngo baturwe Umubyeyi Bikira Mariya. Niyo mpamvu kuri iyo tariki ya 15/08/2022, hamwe na barumuna babo babuhawe muri iyi mpeshyi ya 2022, bose batuwe umubyeyi Bikira Mariya. Umwepiskopi yaboneyeho gushimira Imana ko yahaye Diyosezi ya Nyundo abapadiri 5 bashya kandi ashimira ababafashije bose kwitegura inzira igana ubusaserdoti. Aba ni abapadiri batuwe Umubyeyi w’abakene kuri uwo :
a. ABAPADIRI BABUHAWE MURI 2020
1. Padiri Jean Paul SEBAGARAGU wa Paruwasi ya Mukungu
2. Padiri Théogène SENYONI wa Paruwasi ya Nyange
b. ABAPADIRI BABUHAWE MURI 2021
1. Padiri Gérard BAZIRUWIHA wa Paruwasi ya Rambura
2. Padiri Emmanuel HABIMANA wa Paruwasi ya Muramba
3. Padiri Marcel MUSABYIMANA wa Paruwasi ya Nyundo
4. Padiri Zacheus NIYONGOMBWA wa Paruwasi ya Kabaya
5. Padiri Augustin NIZEYIMANA wa Paruwasi ya Rususa
6. Padiri Martin TWAGIRAYEZU wa Paruwasi ya Murunda
7. Padiri Modeste NSENGIMANA wa Paruwasi ya Mukungu
8. Padiri Maurice TWAGIRAYEZU wa Paruwasi Stella Maris Gisenyi
c. ABAPADIRI BABUHAWE MURI 2022
1. Padiri Placide NDAYISHIMIYE wa Paruwasi ya Nyundo
2. Padiri Gérard HABUMUGISHA wa Paruwasi ya Nyundo
3. Padiri Jean Bosco MUGIRANEZA wa Paruwasi Biruyi
4. Padiri Dieudonné MUHOZA wa Paruwasi ya Nyundo
5. Padiri Théogène MUSONERA wa Paruwasi ya Nyange
6. Padiri Emmanuel NDAYISHIMIYE wa Paruwasi Murunda
Uwo munsi kandi Umwepiskopi wa Nyundo yifatanyije n’abakristu ba Paruwasi Crête Congo-Nil guhimbaza yubile y’imyaka 25 y’abapadiri babiri bayivukamo. Abo ni Padiri Jean Marie Vianney TWAGIRAYEZU, uhimbaza yubile y’imyaka 25 amaze ahawe isakramentu ry’ubusaserdoti mu rwego rw’ubupadiri. Undi ni Padiri Jean Pierre MIHIGO uhimbaza yubile y’imyaka 25 amaze yiyeguriye Imana mu muryango w’Abapalotini.
By’umwihariko kandi, uyu mwaka ibyo birori by’umunsi mukuru wa Bikira Mariya ajyanwa mu ijuru byahuriranye no gusoza urugendo rwa sinodi y’Abepiskopi izabera i Roma muri 2023. Innsanganyamatsiko y’iyi sinodi iragira iti: «Kiliziya mu rugendo: Ubumwe, ubufatanye, ubutumwa ». Papa Fransisko yifuje ko uru rugendo rwakorwa mu ma Diyosezi y’isi yose. Uwo munsi rero, muri Diyosezi ya Nyundo, niho hashojwe imyiteguro y’iyo sinodi ku rwego rwa Diyosezi.
Padiri Antoine de Padoue NSINGIJIMANA ushinzwe guhuza ibikorwa by’ikenurabushyo muri Diyosezi ya Nyundo, yabwiye abari bitabiriye urwo rugendo nyobokamana bose uko sinodi yagenze mu maparuwasi ya Diyosezi ya Nyundo. Yabasabye gushimira Imana ko yayoboye abakristu ba Diyosezi ya Nyundo muri urwo rugendo kandi yifuriza buri wese ko imbuto zavuyemo muri urwo rugendo rwa sinodi, zafasha buri muntu kurangwa n’ubufatanye mu butumwa. Ashimira ibyiza urwo rugendo rwagejeje ku bakristu ba Diyosezi ya Nyundo, yakomeje abasaba kwambaza Roho mutagatifu kugira ngo n’izindi ntambwe ziteganyijwe kubimburira iyo sinodi mu gihe kiri imbere zizagende neza kandi zere imbuto nyinshi.
Umwe mu bapadiri bahimbaza yubile, Padiri Jean Pierre MIHIGO wo mu muryango w’Apalotini, mu ijambo rye, yashimiye Imana yamurinze mu nzira yo kwiha Imana kandi ashimira abamufashije bose kugera ku muhamagaro we. Yavuze kandi ko yubile ari igihe gikomeye kandi gitagatifu cyo gushimira Imana. Yagize ati: «Kuba umusaserdoti no kwiyegurira Imana ari ingabire Imana ubwayo igenera kiliziya n’abana bayo, ikabatora uko ishaka, kugira ngo bakomeze kuba umuhuza wayo n’abantu». Yashimiye Umwepiskopi wabemereye guhimbaza yubile zabo kuri uwo munsi aho abakristu ba Diyosezi ya Nyunndo baba bakoraniye ku murwa wa Bikira Mariya, Umubyeyi w’abakene.
Bwana HAVUGIMANA Etienne, Umuyobozi w’Akarerere wungirije ushinzwe iterambere n’ubukungu, wari uhagarariye umuyobozi w’Akarere ka Rutsiro, yavuze ko umurwa wa Bikira Mariya ubafitiye akamaro gakomeye mu iterambere ry’Umunyarwanda w’umukristu kuri Roho no ku mubiri. Yashimiye ubutumire bahawe, ashimira abagize yubile n’abahawe ubusaserdoti ko bumvise ijwi ry’Imana ribahamagara. Yijeje Umwepiskopi ko bazakomeza ubufatanye mu iterambere ry’umukristu kuko roho nzima itura mu mubiri muzima. Yashimiye Diyosezi ya Nyundo ubufatanye bwayo mu burezi, mu buzima no muri gahunda zitandukanye ziteza Umunyarwanda imbere. Yasoje ijambo rye yizeza Umwepiskopi ko Akarere katazahwema gutanga umuganda wako mu guharanira ko abantu baba beza kandi banyuze Imana n’igihugu.
Ku wa 15 kanama buri mwaka, bimaze kuba umuco mwiza ko Umwepiskopi atangariza abapadiri, abihayimana n’abakristu baba bateraniye ku murwa w’Umubyeyi w’abakene kuri Crête Congo-Nil, icyerecyezo cy’umwaka w’Ikenurabushyo. Umwaka w’icyenurabushyo wa 2021-2022, wari ufite icyerecyezo kigira kiti: « TURUSHEHO KWIMAKAZA ISANO IHEBUJE DUFITANYE N’IMANA N’ABAVANDIMWE, DUHEREYE IWACU MU RUGO ».
Umwepsiskopi wa Nyundo rero yababwiye ko, uyu mwaka bakomeza gushyigikira iyo sano ihebuje bafitanye n’Imana n’abavandimwe. Yasabye kurushaho gushyigikira mu kurushaho guharanira gushyigikirana n’Imana, kunga ubumwe hagati yabo nk’abavandimwe no kurangwa n’ubufatanye mu gusohoza ubutumwa bashinzwe muri kiliziya, nk’uko insanganyamatsiko ya sinodi y’Abepiskopi izabera i Roma ibivuga. Muri uwo mwaka mushya batangiye, Umwepiskopi yabasabye kurushaho guha imbaraga Ikenurabushyo ryita ku muryango hazirikanwa ko urugo ari kiliziya y’ibanze. Asoza, Umwepiskopi yababwiye ko ikindi kizaranga umwaka w’ikenurabushyo wa 2022-2023 ari ukurushaho kwita ku burere n’uburezi by’abana n’urubyiruko nk’uko byemejwe n’Inama y’Abepiskopi Gatolika mu Rwanda. Ibyo byose rero yababwiye ko bazabikora bayobowe n’icyerecyezo gishya kigira kiki : « DUKOMERE KU BUMWE N’UBUFATANYE, TWUBAKE UMURYANGO UHAMYE KANDI WITA KU BANA N’URUBYIRUKO ».
Padiri Jean Paul SEBAGARAGU, Umunyamabanga w’Umwepiskopi


text:
Korali Family of Singers bateguye igitaramo bitiriye ‘Umuryango Mwiza’
“Twihuje ngo twubake urusengero, tanga itafari ryawe uhabwe umugisha”- Pst. Hortence Mazimpaka
Pasiteri Hortense Mazimpaka uyobora itorero rya Believers Worship Center yasabye abantu bakunda Imana bose ndetse n’uwo ari we wese ufite itafari, kubafasha kubaka inzu y’Imana,(urusengero) mu Karere ka Karongi.
Uyu mukozi w’Imana umaze guhembura imitima ya benshi ndetse no kugarurira imitima myinshi kuri Kristu, abinyujije ku nkuta ze z’imbuga nkoranyambaga zitandukanye yagize ati:
Ngwino twubake inzu ya data.”
Pasiteri Mazimpaka Hortense wahoze akorera umurimo w’Imana mu itorero Zion Temple nyuma akaza kugira umuhamagaro wo gutangiza Believers Worship Center, muri kamere ye avuga ko aramutse abonye ubushobozi buhagije bw’amafaranga yayakoresha mu ivugabutumwa, nkuko yabitangaje mu mwaka wa 2018.
Pasitori Hortence Mazimbaka kandi ni umwe mu bakozi b’Imana bahangayikira umurimo wayo, dore ko no kubaka ruriya rusengero i Karongi ari ukugira ngo agarure imitima ya benshi ku Mana.
Beleivers Worship Center kandi bari kwitegura igiterane kizamara iminsi 7 cyo gusenga no kwiyiriza ubusa kizatangira ku italiki ya 2, kizarangira ku italiki 8 Gicurasi 2022.
Iki giterane bise “Kumara iminsi 7 mu cyumba cyo hejuru”gifite intego igaragara mu Ibyakozwen’intumwa 1:13, “Basohoye yo, barurira, aho Petero na Yohana na Yakobo n’Anderea na Filipo na Toma na Barutolomayo na Matayo na Yakobo mwene Alufayo na Simoni Zalote na Yuda mwene yakobo babaga.”
Kizabera kuri Beleivers Center Karongi ndetse kizitabirwa n’abavugabutumwa barimo Pasitori Marc Kagisye ndetse na Pasiteri Hortence Mazimpaka.


text:
Dore uburyo wakoresha wemera akazi wahawe muri System ya E- Recruitment | MIFOTRA 2022
Andika ” mifotra.gov.rw” mumwanya usanzwe wandikamo ibyo ugiye gushakisha kuri internet
Hitamo e-recruitment
Kanda kuri Login
Andika ” mifotra.gov.rw” mumwanya usanzwe wandikamo ibyo ugiye gushakisha kuri internet
Hitamo e-recruitment
Kanda kuri Login
Kanda kuri Application
urahita ubona amanota yawe naho baguhaye gukora nkuko bigaragara hejuru
kanda ahanditse Accept offer arihita ubona iyi message hanyuma ukande Yes Accept
Ahanditse Job offered urabona ko hahindutse Job Accepted
Kureba urutonde rw’amanota yabo mwakoze ikizamini kimwe kandi kuri All candidates maze urebe urutonde rw`amanota yose


text:
>> Igihe cy'Igisibo
Amasomo yo ku cyumweru, icyumweru cya 5 cy'Igisibo, C
Isomo rya mbere : Iz 43, 16-21
Igitabo cy’Umuhanuzi Izayi
16Avuze atya Uhoraho, we washatse inzira mu nyanja rwagati, agatanga akayira mu mazi magari, 17we wahagaritse amagare n’amafarasi, ingabo n’abantu b’intwari bose hamwe bikagwa ubutazegura umutwe, bigahwekera nk’agatara hanyuma bikazima. 18Mwikwibuka ibyabayeho mbere, ngo mukurwe umutima n’ibya kera, 19dore ngiye gukora ikintu gishya ndetse cyatangiye no kugaragara ; ntimukiruzi se ? Ni ukuri rwose ndahanga inzira rwagati mu butayu, inzuzi zitembe ahantu h’amayaga. 20Inyamaswa z’inkazi zizampe ikuzo kimwe n’imbwebwe na za mbuni, kuko navubuye amazi rwagati mu butayu n’inzuzi zigatemba ahantu h’amayaga, kugira ngo nuhire umuryango wanjye nihitiyemo, 21umuryango nihangiye kandi uzahore uvuga ibisingizo byanjye.
Kuzirikana : Zab 126 (125), 1-2b, 2c-3, 4-5, 6
ZABURI
Inyik/ Uhoraho yadukoreye ibintu by’agatangaza, none twasazwe n’ibyishimo !
- Igihe Uhoraho agaruye i Siyoni abari barajyanywe bunyago,
- twabanje kugira ngo turi mu nzozi !
- Ubwo umunwa wacu wuzura ibitwenge,
- n’ururimi rwacu rutera indirimbo z’ibyishimo.
- Nuko mu mahanga bakavuga bati
- “Uhoraho yabakoreye ibintu by’agatangaza !”
- Koko Uhoraho yadukoreye ibintu by’agatangaza,
- ni yo mpamvu twasazwe n’ibyishimo !
- Uhoraho, cyura amahoro abacu bajyanywe bunyago,
- ubazane nk’isumo y’amazi atembera mu butayu.
- Ni koko umuhinzi ubibana amarira,
- asarurana ibyishimo.
- Uko agiye agenda arira,
- yitwaje ikibibiro cy’imbuto ;
- yagaruka akaza yishimye,
- yikoreye imiba y’umusaruro.
Isomo rya kabiri : Fil 3, 8-14
Ibaruwa Mutagatifu Pawulo Intumwa yandikiye Abanyafilipi
Bavandimwe, ibyampeshaga agaciro byose 8nsanga ari igihombo, ubigereranyije n’icyiza gisumba byose ari cyo kumenya Umwami wanjye Yezu Kristu. Kubera We nemeye guhara byose no kubyita umwanda kugira ngo nunguke Kristu, 9maze nzamusange ntishingikirije ubutungane bwanjye bukomoka ku Mategeko, ahubwo mfite ubutungane bukomoka ku kwemera Kristu, buva ku Mana bukaba bushingiye ku kwemera. 10Igisigaye ni ukumumenya We wazukanye ububasha, no kwifatanya na We mu bubabare bwe, ndetse no kwishushanya na We mu rupfu rwe, 11kugira ngo nibishoboka nanjye nzagere ku izuka mu bapfuye. 12Si ukuvuga ko ubu ibyo nabigezeho, cyangwa ko naba narabaye intungane, ahubwo ndatwaza ngo nsingire Yezu Kristu, mbese nk’uko We ubwe yansingiriye. 13Koko bavandimwe, sinemeza ko nabigezeho ; icyo mparanira ni kimwe gusa : ibyashize ndabyihorera nkihatira ibizaza. 14Ntwaza rero ngana intego, ya ngororano Imana iduhamagarira mu ijuru muri Kristu Yezu.
Ibango-ndirimbo ribanziriza Ivanjili : Zab 130 (129), 7
Uragasingizwa Nyagasani, uragasingizwa.
Uhoraho ahorana imbabazi, akagira ubuntu butagira urugero.
Uragasingizwa Nyagasani, uragasingizwa.
Ivanjili Ntagatifu : Yh 8, 1-11
+ Yohani
Muri icyo gihe, 1Yezu yigira ku musozi w’Imizeti. 2Bugicya agaruka mu Ngoro, rubanda rwose baza bamugana maze aricara arabigisha. 3Ni bwo abigishamategeko n’Abafarizayi bamuzaniye umugore wari warafashwe asambana, bamuhagarika hagati. 4Babwira Yezu bati “Mwigisha, uyu mugore bamufashe asambana. 5Mu Mategeko, Musa yadutegetse kwicisha amabuye abagore nk’aba. Wowe se ubivugaho iki ?” 6Ibyo babivugiraga kumwinja, bagira ngo babone ibyo bamurega. Ariko Yezu ariyunamira atangira kwandikisha urutoki ku butaka. 7Bakomeje kumubaza arunamuka arababwira ati “Muri mwe udafite icyaha, ngaho namubanze ibuye.” 8Yongera kunama akomeza kwandika ku butaka. 9Bumvise avuze atyo batangira kugenda umwe umwe, bahereye ku basaza. 10Nuko Yezu asigara aho wenyine na wa mugore agihagaze aho hagati. 11Yezu yunamutse aramubaza ati “Mugore, ba bandi bari he ? Nta n’umwe waguciriye urubanza?” Umugore arasubiza ati “Nta n’umwe Mwigisha.” Yezu aramubwira ati “Nanjye rero singuciriye urubanza ; genda ariko uherukire aho gucumura ukundi.”


text:
Uri sure ko uwo muntu umbaza yarohamye!
Umusinzi yanyuze ku mugezi ahasanga Pasitori arimo kubatiza abakirisitu.
Akabona barabadubika mu mazi bakongera bakabakuramo, agirango ni ikintu barimo gushaka muri ayo mazi, nawe ajya ku murongo.
Pasitori amugezeho nawe amudubikamo, amuvanamo, ati “wakiriye Yesu?”, umusinzi ati wapi. Amusubizamo ati wakiriye Yesu?, umusinzi ati ashwi.
Abigize ubwa gatatu, umusinzi ati “ariko wa mugabo we, uri sure ko uwo muntu umbaza yarohamye hano, cyangwa urantesha umwanya w’ubusa?!!


text:
Inyigisho yo kuwa gatatu w’icyumweru cya 34 gisanzwe A
Ku ya 26 Ugushyingo 2014
Amasomo : 1) Hish 15,1-4 ; 2) Lk 21,12-19
-
Gupfa uhowe Imana si umuvumo ahubwo ni umugisha ukomeye
Kuva ku munsi nahereweho Isakaramentu rya Batisimu, ndi umwigishwa wa Yezu Kristu ; mpamagariwe kumubera umuhamya (Lk 24 ,48 ; intu 1,8) mu gihe cy’amahoro no mu gihe cy’amakuba.
Kuba umwigishwa wa Yezu ntibyoroshye, kuko bisaba kuba intwari, bisaba gukomera, bisaba gutsinda ubwoba. Birashoboka ko mu buzima bwawe wigeze uhura n’umuntu akakubaza impamvu wambaye ishapule cyangwa umusaraba ! Birashoboka ko watembereye mu modoka itwara abagenzi, ari wowe mukristu wenyine urimo, ugasabwa gusobanura imyemerere yawe ! Birashoboka ko mu ishuri wigamo,wasabwa gusobanura imyemerere yawe ! Ese iyo usabwe ibisobanuro by’ukwemera kwawe, ubyitwaramo ute ? hari abanyamadini b’inzaduka bazeguruka mu nzira no mu ngo z’abantu bababwira ko bayobye, ese iyo uhuye nabo ubasubiza iki ? « nimuhore mwiteguye guha igisubizo umuntu wese uzagira icyo ababaza ku byerekeye ukwizera kwanyu » (1Pet3 ,15).
Nyagasani Yezu ubwe azi ibizaba ku bigishwa be mbere y’ihindukira rye « bazabafata babatoteze, babace mu masengero, babarohe mu buroko ; bazabajyana imbere y’abami n’abatware babaziza izina ryanjye » (Lk 21,12). Nyagasani anyohereza mu butumwa ariko na we ubwe azi ko nzahura n’amakuba menshi, azi ko nzahatwa ibibazo byinshi, azi ko nzatukwa, azi ko nzicwa rubozo ; hejuru y’ibyo byose Yezu arampumuriza, agira ati « nyamara mumenye ko nta gasatsi na kamwe ko ku mutwe wanyu kazagira icyo kaba »(Lk 21 ,18). Ibi Yezu yabwiye abigishwa be atagamije kubakura umutima ahubwo yagiraga ngo bambarire urugamba. Ibyo yababwiye, byarigaragaje mu mateka y’ubukristu kandi na n’ubu biracyaba : kuva mu ntangiriro y’ubukristu kugera mu gihe turimo, abakristu banyuze muri byinshi bikomeye ; bamwe batanzwe n’ababyeyi babo, abandi batanzwe n’incuti zabo, abandi batanzwe na bene wabo, abandi batanzwe n’abo bava inda imwe bazira izina rya Yezu.
Ese muri iki gihe abayoboke ba Yezu Kristu bafashwe gute hirya no hino ku isi ? ikigaragara ni uko isi itaboroheye ; hamwe na hamwe ku isi, abakristu bicirwa muri Kiliziya bahowe ukwemera kwabo, ahandi barafungwa bahowe ukwemera kwabo, ahandi ntibashobora guhabwa akazi, ahandi babuzwa uburenganzira bwabo bwo kwambara ibimenyetso bibaranga cyangwa uburenganzira bwabo bwo kugaragaza ukwemera kwabo, ahandi abakristu barasebywa mu bitangazamakuru, n’ibindi byinshi bibi bikorerwa abakristu hirya no hino ku isi. None se abakristu bitware bate muri ibyo bibazo byose ? Yezu yatanze igisubizo agira ati « ibyo bizatuma mumbera abagabo » (Lk 21, 13). Yezu ampamagarira kubaho mufitiye icyizere ; ni We uzandwanirira muri ibyo byose, icyo nsabwa ni ukwizera izina rye rikiza. Abahowimana barapfuye ariko bariho mu ijuru . Guhorwa Imana si umuvumo nk’uko abicanyi babizi ahubwo ni umugisha. N’ubwo ibitotezo bitabura Kiliziya igomba guhora ihamya Kristu ; buri mukristu agomba guhora yiteguye kwerekana ko azi uwo yemeye. Umukristu wese ahora ku rugamba ; ahora yiteguye guhangana na ba nyamurwanyakristu ; kandi umukristu nyawe ntagomba kugira ubwoba kuko Kristu atubwira ati « muzirinde guhagarika umutima mwibaza uko muziregura,kuko ubwanjye nzabaha imvugo n’ubuhanga abanzi banyu batazashobora kurwanya cyangwa kuvuguruza »(Lk 21, 14-15) . Ni byo koko Kristu ubwe atanga imbaraga ku bemeye kumubera abahamya bose. Urugero ni imbaraga yahaye abahowe Izina rye(les martyrs), ubwo bemeraga guhara amagara yabo bitewe n’urukundo bakunda Imana, ubu bakaba baragororewe kwibanira n’Imana.
Ese abo bose batanzwe bakicwa twavuga ko batsinzwe urugamba rw’ubukristu ? Abatanzwe bakicwa bazira izina rya Yezu ndahamya ko batatsinze, ndemeza ko bari mu ijuru kandi amaraso yabo yeze imbuto nyinshi z’ubukristu kandi na n’ubu imbuto z’abahowimana ziracyagaragara.
-
Mu isengesho ryacu, twebwe abakristu, tujye twibuka gusaba Imana ingabire yo gupfa neza
Umukristu si urangwa na mpemuke ndamuke. Nta kintu na kimwe cyakagombye gutuma umukristu yihakana Imana.Umukristu ni uba intwari mu bigeragezo. Mu bitotezo no mu bigeragezo duhura na byo ,si byiza kwihakana Imana, ahubwo ni ngombwa gushikama. Yezu Kristu yaduhaye urugero rwiza : ab’isi baramwishe, ariko yarazutse. Yezu Kristu yadutsindiye ubwoba bw’urupfu ; umwizera wese, kabone n’ubwo yakwicwa, azazuka kandi azukire kubana n’Imana. Mu isengesho ryacu, twebwe abakristu, tujye twibuka gusaba Imana ingabire yo gupfa neza, dupfe tutihakanye Imana kubera gutinya abadutoteza. Gupfa neza, mvuga, ni ugusoza ubuzima bwawe bwa hano ku isi uri mu biganza by’Imana .
Padiri Emmanuel TWAGIRAYEZU
Paruwasi Murunda/Nyundo


text:
Urugo Rutagatifu, C, 30/12/2018
Amasomo: 1º. Sir 3, 2-7.14-17; Zab 128 (127), 1-5; Kol 3, 12-21; Lk 2, 41-52
1.Ishuli ry’Urukundo
Urugo rutagatifu rw’i Nazareti, ni ishuli ry’urukundo. Urwo rukundo rwagaragaye kare cyane igihe Bikira Mariya asamye kandi yariteguraga kubana na Yozefu. Icyo gihe, urukundo nyarwo rwarigaragaje ubwo Yozefu yumviye inama yo kubana na Mariya atamusebeje. Yego birumvikana ko ari Roho Mutagatifu wababwirizaga bakumvira. Urukundo muri Mariya na Yozefu rwagaragaye kandi mu mibereho yabo bakiri bato. Bakuze bitoza imigenzo myiza mbonezamana na mbonezabupfura. Ntibigeze binubira isengesho. Ntibakuruwe n’urukundo rw’isi cyangwa rw’umubiri. Bumviye Imana muri byose.
2.Gukurikiza Amategeko
Mu gihe cya Yozefu na Mariya, ibyerekeranye n’umubano w’umugore n’umugabo, ntibyashingiraga ku marangamutima ya kimuntu. Abiteguraga kubana bakurikizaga Amategeko ya Musa ari na yo yagengaga ubuyoboke bw’Abayahudi. Umubano washingiraga ku cyubahiro umugabo n’umugore bafitiye Imana Ishoborabyose ya Isiraheli ari na yo mugenga w’ibintu byose.
Igihe Yozefu na Mariya batangiriye kubana, babifashijwemo na Roho Mutagatifu bishimiye kubana mu busugi n’ubusugire bwa roho irangamiye umugambi uhebuje w’Imana. Bikira Mariya wari warasamye ku bwa Roho Mutagatifu, amaze kubyara Yezu yafatanyije na Yozefu kumurera. Nta munabi, nta mwuso byigeze biivugwa kuri Yozefu. Nta kwirata kwagaragaye kuri Bikira Mariya. Babanye mu ituze n’amahoro bubahirije impumeko y’Amategeko y’Imana iyobokamana ya kiyahudi yabatoje. Mu rugo rwabo, ibyo mwene Siraki avuga byarujujwe: gutinya Uhoraho ari byo kumwubaha byuzuye ni yo matwara ya Yozefu, Bikira Mariya na Yezu. N’ibyo Pawulo intumwa abwira abanyakolosi byarakurikijwe: Yozefu, Bikira Mariya na Yezu baranzwe “n’umutima wuje impuhwe, ubugiraneza, ubwiyoroshye, ituze n’ukwiyumanganya”.
- Gushinga imizi mu Rukundo
Turangamire Urugo Rutagatifu. Birakenewe cyane muri iki gihe. Ntitwakwibeshya ko twageze kuri rwa Rukundo nyarwo. Abasore n’inkumi bashaka kurwubakana, ntitwakwibeshya ko benshi muri bo barushinga bashinze imizi mu rukundo nyarwo. Bakeneye gufashwa cyane mu isengesho. Ni kenshi amarangamutima, kurebana akana ko mu jisho, amerwe n’amaraha abahungabanya akabahungeta ibyokumvira Imana bakabyizibukira. Urukundo rwera imbuto, ni rwo dukeneye kwitoza twese. Urwo rukundo nta handi rukomoka atari kuri Yezu Kirisitu. Gutoza abana n’urubyiruko urwo Rukundo, ni ko kubafasha kugira ishingiro mu gushinga ingo zibagumisha mu mugisha bashakiwe na Yezu Kirisitu wabapfiriye.
Umusore wakuze mu rukundo, iyo ahuye n’umukobwa wabuganijwemo urwo Rukundo, bahabwa umugisha bakaba abahamya b’urukundo rwera imbuto tubona i Nazareti. Kenshi na kenshi Bikira Mariya na Yozefu bajyaga i Yeruzalemu muri Pasika. Bajyanaga n’umwana Yezu. Yeruzalemu yacu, ni ahantu hose haturirwa igitambo gitagatifuza. Cyane cyane Yeruzalemu yacu, ni Kiliziya, ni taberinakulo. Yeruzalemu yo ku isi ni ishusho ya Yeruzalemu ibengerana yo mu ijuru. Ni uko rero, umugabo n’umugore bahamagara rwa Rukundo, batoza abana babo gusenga. Baberekeza i Yeruzaelmu kugira ngo bazagire umwanya muri Yeruzalemu nshya aho twifuza kuzatura tugasensenderezwa ikuzo rya Nyagasani.
- Twitoze urwo Rukundo
Twitoze urwo rugendo. Turutoze abacu bose. Yezu Mariya na Yozefu tubashinge imitima yacu, tubatuze mu ngo zacu. Nta cyuho Sekibi izaducamo. Nibasingizwe badusabire ubu n’iteka ryose.
Padiri Cyprien Bizimana


text:
Isomo rya 1: Abahebureyi 10, 32-39
Bavandimwe, nimwibuke uko mwatangiye mukimara kubona urumuri, ukuntu mwarwanye intambara ikomeye kandi ibabaje: rimwe mushungerwa mu bitutsi no mu bitotezo, ubundi mwifatanya n’abagirirwaga ayo marorerwa. Kandi koko mwasangiye ububabare n’abafunzwe, mwakirana ibyishimo isahurwa ry’ibintu byanyu, kuko mwari muzi ko mufite ubukungu bwisumbuyeho kandi buzahoraho.Amizero yanyu ntagacogore, azabahesha ingororano ikomeye. Ubu icyo mukeneye ni ubutwari, buzabafasha kuzuza ugushaka kw’lmana no kuronka ibyiza mwasezeranijwe. Kuko «hasigaye akanya gato, ndetse gatoya cyane, maze Ugomba kuza akaza bidatinze. Intungane yanjye izabeshwaho n’ukwemera; nyamara niba inyuze ukwayo, ntizongera guhimbaza umutima wanjye.» Twebweho ntituri abantu bo gutezuka ngo bitume tworama, ahubwo turi abantu bafite ukwemera kuzaduhesha uburokorwe.
Zaburi ya 36(37) 3-4, 5-6, 23-24, 39-40ac
R/ Agakiza k’intungane gaturuka kuri Uhoraho.
Iringire Uhoraho kandi ugenze neza,
kugira ngo ugume mu gihugu, kandi uhagirire amahoro.
Nezezwa n’Uhoraho,
na We azaguha icyo umutima wawe wifuza.
Yoboka inzira igana Uhoraho,
umwiringire: na we azakuzirikana,
maze ubutungane bwawe abugaragaze
n’ubutabera bwawe bumere nk’amanywa y’ihangu.
Uhoraho ni we utuma umuntu ashingura intambwe,
maze inzira anyuzemo ikamuhira;
iyo atsikiye ntatembagara,
kuko Uhoraho ari we umufashe ukuboko.
Agakiza k’intungane gaturuka kuri Uhoraho,
Ni we buhungiro bwazo igihe cy’amakuba.
Uhoraho arabafasha, akabarokora,
Kuko ari we bahungiyeho.
Ivanjili ya Mutagatifu Mariko 4,26-34
Muri icyo gihe, Yezu abwirira rubanda mu migani ati «Iby’Ingoma y’Imana byagereranywa n’umuntu watera imbuto mu gitaka. Yasinzira cyangwa yaba maso, haba nijoro cyangwa ku manyvva, izo mbuto ntizihwema kumera no gukura, we atazi uko bigenda. Igitaka ku bwacyo kibanza kumera ingemwe, hanyuma zikagengarara, hanyuma imbuto z’ingano zikuzura mu mahundo. Izo mbuto zamara kwera, ako kanya bakazitemesha urusaruzo, kuko imyaka iba yeze.» Yezu arongera ati «Iby’Ingoma y’Imana twabigereranya n’iki, cyangwa se twabivuga mu wuhe mugani? Bimeze nk’imbuto ya sinapisi ibibwa mu gitaka, ari ntoya kurusha imbuto zose ziba ku isi; ariko yamara kubibwa, igakura ikaruta ibindi bihingwa byose, ikagira amashami manini, bigatuma inyoni zo mu kirere ziza kwarika mu gicucu cyayo.» Nguko uko yabigishaga Ijambo ry’Imana abacira imigani myinshi, iringaniye n’ibyo bashoboraga kumva. Kandi ntiyigishaga adaciye imigani, ariko abigishwa be akabasobanurira byose biherereye.


text:
Amafoto Atandukanye y'Ibituba
Video zo Guswera Zitandukanye
Video zo Kunyaza
Video zo Guswera Igituba Kinini
Video zo Guswerana z'Abagande
Video zo Guswera z'Abahinde
Video za Rugongo nini
Video z'Abakobwa Barimo Kwikinisha KUKI ABAKOZI B'IMANA BAGWA MU BUSAMBANYI
par Bangambiki
Abapadiri, abapasitori n'abandi bakozi b'iImana bakunze kuregwa kugwa mu cyaha cy'ubusambanyi, ndakeka hari padiri cyangwa pasitori waba uzi wabaye ikirangirire kubera gukunda icyamubyaye. Impamvu zituma aba bakozi b'Imana bagwa muri icyo cyaha ngo ni uko abagore babakunda. Aba bagabo bavuga ubutumwa bakunze kuba bitonda. Iyo umugore abasanze afite ikibazo kimugoye bamwakirana urukundo n'urugwiro, bakamwumva bakagerageza kumukemurira ikibazo uko bashoboye kose. Kubera ko abagore benshi baba mu ngo zuzuye amahane n'umwiryane, bitangaza umugore kubona hari umugabo ushobora kumwumva no kumwitaho. Iyo rero umugore agukunze akenshi yumva yagukorera icyo umusabye cyose. Nguko uko umuvugabutumwa ajya mu byo gukirigitana!
NI GUTE UMUKOZI W'IMANA YAKWIRINDA KUGWA MU CYAHA CY'UBUSAMBANYI
Nubwo waba uri mu mwuka umenye ko ukigendana n'umubiri kandi ushobora gushyukwa no kwifuza umugore w'undi. Bityo -birabujijwe rwose gukunda gukora kenshi k'umugore igihe umugira inama.
-ntukajye ugira inama umugore mu cyumba mwikingiranye mwenyine, ibitekerezo bishobora kuyoba
-nugira inama umugore akenshi jya uba uri kumwe n'umugore wawe
-jya ubana neza n'umugore wawe kandi akurangirize inshingano z'umubiri agomba kukurangiriza.
BLOG BIFITANYE ISANO


text:
Inshingano za REB zo gukurikirana ibizami bya Leta zahawe ibigo bishya NESA na RTB
Mu Rwanda haherutse gushyirwaho ikigo gishinzwe iby’ibizamini by’amashuri abanza, ayisumbuye n’ay’imyuga n’ubumenyingiro ndetse n’ubugenzuzi bw’ayo mashuri cyiswe NESA (National Examination and School Inspection Authority), bikaba byakorwaga n’Ikigo cy’igihugu cyita ku burezi (REB).
Iby’izo mpinduka byagarutsweho na Minisitiri w’Uburezi, Dr Valentine Uwamariya, ubwo yasobanuraga impinduka zitandukanye zabaye mu miyoborere mu nzego z’uburezi ndetse hakaba harabaye n’ihererekanyabubasha ku bayobozi bashya n’abagiye, igikorwa cyabaye mu cyumweru gishize.
Minisitiri Dr Uwamariya yagarutse ku nshingano z’icyo kigo cya NESA, cyafashe igice cy’inshingano zari iza REB.
Agira ati “Ikigo cya NESA kizaba gishinzwe ibizamini ku buryo tutazongera kumva ibizamini byakoreshejwe na REB cyangwa ibyakoreshejwe n’Ishyuri rikuru ry’imyuga n’ubumenyingiro (RP). Kizaba gishinzwe kandi ubugenzuzi bw’amashuri, amasomo n’imikorere muri rusange y’amashuri atari ku rwego rwa kaminuza”.
Yongeraho ko REB isigaranye inshingano z’ingenzi zirimo gutegura imfashanyigisho, amahugurwa no gukurikirana imyitwarire y’abarimu n’uko batanga umusaruro mu mashuri bigishamo.
Ibijyanye n’ibizamini ubusanzwe byakurikiranwaga na REB mu gihe iby’ubugenzuzi bw’amashuri byakorwaga na Minisiteri y’Uburezi , ibyo byose akaba ari byo byahawe ikigo gishya cya NESA.
Uretse icyo kigo hari n’ikindi cyashyizweho cyitwa RTB (Rwanda Technical and Vocational Education and Training Board) kikazita ahanini ku by’amashuri y’imyuga n’ubumenyingiro, nk’uko Minisitiri Uwamariya akomeza abivuga.
Ati “Hari inshingano zimwe zahawe RTB zivuye muri RP ndetse hakaba hari n’izavuye mu cyari Ikigo cy’Igihugu cyita ku myuga n’ubumenyingiro (WDA). RP ubundi ni ishuri rikuru ariko ni na ryo ryarebereraga amashuri mato y’imyuga n’ubumenyingiro agereranywa n’amashuri yisumbuye, urumva ko hari harimo icyuho”.
Ati “Nk’uko tureba REB mu mashuri y’ubumenyi rusange ni ko tureba RTB mu mashuri y’imyuga n’ubumenyingiro, ni no muri ayo mashuri hajya hiyongeraho no guhugura abantu mu masomo y’igihe gito ndetse n’imishinga itandukanye, ibizwi nka NEP Kora wigire. Ibyo byose ni RTB izajya ibikurikirana hanyuma RP ireberere amashuri makuru y’imyuga n’ubumenyingiro (RPCs) gusa”.
Kugeza ubu ikigo cya NESA ntikirabonerwa umuyobozi ariko ngo ababishinzwe barimo kumushaka mu gihe ikigo cya RTB kiyoborwa na Paul Umukunzi.


text:
Menya uko wakorora inzuki, umumaro wazo, n’uko wasuzuma ubuki bw’umwimerere
Abantu benshi bagira imitekerereze inyuranye ku mibereho y’inzuki, ndetse bamwe bakibwira ko ari udusimba tugira ubugome.
Nyamara ubuzima bw’inzuki buratangaje kandi burangwa n’imwe mu mico yo kubaha inzuki z’ingore kuko ingore ari zo zivamo umwamikazi (urwiru).
Imibanire n’imikoranire yazo, biha icyubahiro Umwamikazi uzibeshaho kandi uziyoboye. Uruyuki rw’urugabo ntiruyobora muri ngenzi zazo nk’uko tumenyereye ko abantu b’igitsina gabo bakunze kuyobora.
Twegereye umuvumvu Karangwa Sewase Jean Claude, adusobanurira ubuzima, imibereho n’imibanire y’inzuki.
Umuvumvu Karangwa yorora inzuki mu ntara y’amajyaruguru akarere ka Gicumbi.
Avuga ko kugirango ubashe gukora ubuvumvu (korora inzuki) bigusaba kuba ufite ishyamba ushobora guterekamo imitiba (inzu inzuki zibamo) ariko iyo zimaze kujyamo yitwa imizinga.Avuga ko inzuki ziva k’Urwiru (umwamikazi w’inzuki) iyo hatari Urwiru cyangwa se uwo mwamikazi wazo zirigendera.
Abahanga bavuga ko urwiru rutandukanye n’izindi nzuki kuburyo iyo ruri kumwe n’izindi uhita ubona itandukaniro.
Bavuga ko kandi hagati y’inzuki icumi na makumyabiri bashobora gukuramo icyana cy’uruyuki bagatangira kugiha ifunguro ry’i Bwami n’igikoma, mu gihe runaka rutangira guhinduka kuburyo ingano yarwo ituma umenya niba ari Urwiru.
Urwiru rukuru rushobora gutera amagi agera ku bihumbi bibiri ku munsi ku buryo ushobora kumenyamo urazavamo urwiru maze rukorererwa i Bwami kuko ngo sibyiza ko rukurana n’izindi.
Ati: “Kugira ngo ubone inzuki bisaba kuba ufite Urwiru cyangwa umwamikazi ufite akamaro cyangwa akazi ko kujya gutara(gushaka ibyo kurya) naho urugabo rushinzwe kwimya urwiru no kurya ubuki. Urwiru rushobora gukomokwaho cyangwa guturukwaho inzuki ziri hagati y’igihumbi n’amagana atanu n’ibihumbi bibiri (1500-2000)”.
Avuga ko mu muzinga w’inzuki hashobora kuvamo undi mwamikazi (urwiru).Iyo rubonetsemo ngo zifite uburyo zikoresha kuburyo Urwiru rukuze rushobora guha inzira cyangwa umwanya wa Urwiru ruto.Ariko nanone abavumvu bamaze kubimenyera hari uburyo bashobora gukoresha kuburyo bakuramo Urwiru rumwe bakarushakira umuzinga warwo zikabasha gutanga umusaruro kurushaho.
Menya umumaro w’inzuki
Inzuki ntizigira umwanda nk’uwizindi nyamaswa cyangwa udusimba runaka.
Ibyo benshi bita umwanda siko biri ku inzuki kuko nibyo bivamo ubuki.
Inzuki zigira ibishashara aribyo bakamuramo ubuki ariko nanone bashobora kubikoresha mu gukora buji mu gutanga urumuri(bougie).
Inzuki zigira ubumara bwifashishwa mu kuvura indwara zitandukanye harimo kanseri(cancer).
Umuvumvu Karangwa avuga ko kugirango ubashe kubona umusaruro mwiza ukomoka ku ubuvumvu bisaba kororera ahantu hagufasha umusaruro.
Ati “Ntiwakororera mu rusisiro cyangwa ahatuye abantu ngo uzabone umusaruro. Bisaba ko byibura ushaka ishyamba urwega (ihuriro ry’imizinga) ukarushyira muri metero magana atanu (500) uvuye aho umuntu atuye.Inzuki ntizikunda urusaku, umutekano muke,zikunda isuku. Abavumvu baba bagomba guhanagura aho imitiba iri kuburyo nta inshishi zijyamo ngo zirye ibyana by’inzuki”.
Ikindi kandi bagomba guhora bahangana n’ikinyugunyugu kitwa” ituza” n’inzoka kuko byangiza inzuki.
Avuga ko kandi mu impamvu ituma umuvumvu yita ku inzuki n’uko ubusanzwe zidakunda kurwara kandi ikindi zibaho igihe gito, usibye umwamikazi (urwiru) wazo ushobora kubaho imyaka itatu,inzuki zisanzwe zibaho ibyumweru bitatu gusa.
Mu gihe kingana n’umwaka umwe umuvumvu ashobora guhakura (gusarura) byibura inshuro ebyiri.Avuga ko bigendanye n’ibihe by’ikirere cyangwa amahirwe, iyo izuba ryatangiye kare basarura mu mpeshyi no mu rugaryi.
Hagati mu mvura hari igihe ushobora guhakura ariko muri rusange igihe k’imvura nta buki buboneka.
Avuga ko mu gihe k’imvura inzuki ziba ziri kuboha no kugaburira ibyana zifite kugirango zizabashe kugwiza ubuki.
Avuga ko imizinga ya kinyarwanda itagira umusaruro, kuko usaruramo nk’ibiro bitatu, bine kugeza kuri bitanu n’ubwo buba buryoshye cyane. Ati:”nta musaruro mwinshi bugira ariko hari uburyo bushya bukoresha imitiba igezweho ivuguruye ushobora guhakuraho hagati y’ibiro 60 na 80 ku musaruro umwe, ku mitiba umwe kugeza kuri ibiri”.
Karangwa avuga ko igiciro cy’ubuki kigenwa bitewe n’umuguzi. Iyo ugura ubuki ari urangura bisanzwe ngo abucuruze muri butike butangirwa amafaranga ibihumbi bine y’amanyarwanda (4000) ariko iyo baguze n’umunyamahanga hari n’ubwo igiciro kigera ku ibihumbi icumi by’amanyarwanda (10000).
Menya ubuki bw’umwimerere ukoresheje uburyo bukurikira:
Fata umwambi uwukoze mu buki, ucane ni waka azaba ari umwimerere.
Iyo ufashe urupapuro ugashyiraho ubuki ugacana rukaka aba ari umwimerere ariko iyo rutatse rukabanza gucumba haba harimo ibindi bintu bavangiyemo (amazi,isukari) butakiri umwimerere.
Ushobora gukoresha urupapuro rw’umweru (deplucatant) ugasukaho ubuki iyo urebeye munsi ntibushobora gutosa urupapuro, mugihe ubuvangiyemo ibindi bintu urupapuro ruhita rutoha.
N’ubwo ubuki buryoha, igengesere mugihe Urwiru rukuri iruhande.
Umuvumvu Karangwa avuga ko umugome ukwanga yagushyira urwiru mu gikapu utwaye cyangwa mu mufuka w’ipantaro wambaye kuko nyuma y’iminota mirongo itatu, inzuki zisaga igihumbi zakuzuraho.
Ibitekerezo ( 3 )
Nasomye comments ebyiri zisa nk’izivuguruza ibuanditswe byabaye ngombwa ko nikorera ubushakashatsi nsanga ahubwo uwatanze amakuru aratanga neza amakuru ari muri ubu bushakashatsi. Ubona ko abantu bapfa guhakana gusa, 2 commentators mwitondere ibyo mwandika.
Umuntu watanze aya makuru ntabwo ari umuvumvu, uyisomye ushaka kuba umuvumvu ntacyo watoramo, nawe ntabyo azi.
Ibi Bintu wanditse ntibibaho ,unyandikire ejo nzakwoherereze documents zizagusobanurira neza ibijyanye n’imibereho y’inzuki .Iyo nkuri uzayisubiremo ....


text:
Reba Video
Baza Shangazi
Ibintu 7 Byangiza Ubuzima bw'Abakundana
1. Televiziyo
Muzarebe namwe nk’iyo hari filimi za seri (series), ukava ku kazi mbere yo kubaza uko abo mu rugo biriwe ugahita uhitira kuri televiziyo, cyangwa ari mu gihe cy’imipira ya champion’s League cyangwa n'iyindi,… biri mu bintu bibangamira abakundana.
Kujya ku meza wicaye imbere ya Televiziyo kabone n’aho mwaba murimo kureba ibintu mwembi bibashimishije iyo bibaye buri gihe bituma nta mwihariko w’ibiganiro byanyu mugirana, ugatuma nta mwanya mufata ngo muganire, mwitekerezeho.
2. Guhora mu bintu bimwe
Ya restaurant mwakundaga gusohokeramo, rya funguro mwakundaga gusangira, ha hantu hose mwakundaga gutemberera,… muri make bya bindi byose mwajyaga mukunda, bya bindi byose byajyaga bibashishikaza, byose mwarabyibagiwe, mwarabitaye,… ubu musigaye mubana nk’abantu bamenyeranye bihorera mu bintu bimwe, nta mwihariko wanyu mufite, nta gashya mu rukundo rwanyu kandi urukundo ni nk’ururabyo rusaba guhora ruvomerwa, ibi nabyo biri mu bituma couple inanirwa, igacumbagira byarimba ndetse ikaba yanahagarara burundu.
3. Gukora amasaha arenga ayo mwagombaga
Rekera aho gutaha bwije, bitari uko gusa nawe ubwawe nta gihe wiha ahubwo kuko n’uwo ukunda nta mwanya na muke ukimuha. Gerageza kuva ku masaha wakoraga nibura ukureho nk’abiri ukomeze kugera ubwo uzumva nawe ubwawe usigaye ubona umwanya wo kuruhuka. Impamvu y’ibi rero si no kugira ngo uruhuke gusa, nta n’ubwo impamvu bibangamira umukunzi wawe ari uko atakikubona gusa, ahubwo ni uko iyo umaze igihe ukora cyane utaruhuka n’ibiganiro byawe ubwabyo biba ari ibyerekeranye n’akazi kawe gusa, bityo ugasanga ariko konyine uha umwanya mu buzima bwawe, umukunzi wawe ntiyongere kubona umwanya mu buzima bwawe.
4. Kutiyitaho
Kuba umaranye igihe kinini n’umukunzi wawe, ntibivuze ko bihagije; kuba kandi akuzi neza agukunda uko uri - ibyiza byawe n’ibibi byawe- ntibivuze ko bihagije nta kindi ushobora gukora. Si byiza ko ujya mu bwiherero ugasiga udasutsemo amazi ngo ni uko mujya no gukundana ariko wari umeze yabyihanganiye, nta n’ubwo ari byiza ko musohokana utikozeho, ngo wambare neza, usokoze imisatsi yawe neza, ku buryo buri munsi abona impamvu yo kugumana nawe, ku buryo n’abandi bakureba koko bakabona ko afite umukunzi mwiza. Ni ngombwa kumwereka ko ari umuntu w’agaciro imbere yawe ku buryo buri gihe uba ugomba kwishimira kuba ari uwawe ukabimwereka umuha agaciro akwiye koko.
5. Kumwima agaciro
Mu bintu bya mbere bibangamira couple, harimo kuba udaha agaciro umukunzi wawe.
Aha sinshatse kuvuga kumugurira impano gusa, kumuha indabyo nziza z’amaroze, ibi byose si byo byonyine byereka umukunzi wawe ko umuhaye agaciro. Ahubwo, wenda niba muri kumwe, jya umureba umwereke ko n’ubu utarumva uburyo yakwemereye ko utura mu mutima we; birahagije ko umenya kandi ukamubwira ikintu cyose gishya cyamubayeho, niba yambaye umwenda mushya, niba avuye muri salon de coiffure, ugahita ubibona kandi ukabimubwira; ntugatinye kumubwira igihe ubona asa neza cyangwa yambaye neza, ntugatinye na rimwe kumubwira icyo umutekerezaho cyane cyane iyo ari cyiza kandi ubona ko gishobora kumwubaka.
6. Gufuha birenze urugero
Burya iyo ukunda umuntu ni ngombwa ko umufuhira, ariko na bwo iyo urengereye ntibiba bikiri byiza.
Rekera aho kumucunga no kumucungisha abandi, si umujura. Rekera aho gucunga ubutumwa bugufi yakiriye kuri telefoni ye, rekera aho gucunga email zamwandikiwe n’izo yanditse. Jya umenya ko ikintu cy’ingenzi mu rukundo ari icyizere kandi mwese mukakigirirana. Iyo ukomeje kumwereka ko utamwizeye, agera aho akaruha na we akagera aho akumva ntaryohewe bityo rwose akaba yanisangira undi umuha amahoro.
7. Kwifata bikabije
Kumenya imibereho ya couple yanyu burya ni ingenzi kandi birabareba mwese. Rimwe na rimwe hari ibintu biba bidakwiye gukorwa nk’ umugenzo. Iyo abantu bakundana cyane cyane abamaze kubana dore ko ari nabo baba babyemerewe, ni byiza ko bakorana imibonano mpuzabitsina. Burya si ngombwa ko buri joro uko mugiye kuryama mutangira kubonana, nta n’ubwo ari formule rwose kuko iki ni igikorwa gikorwa iyo buri wese abyiyumvamo, bitari uko ari formule. Niba utabyiyumvamo aho kugira ngo ubikore nabi, wabireka rwose ariko kandi mujye mugerageza mwembi, mumenye igihe mwumva mwese mubishaka. Gusa ntimugahore mu bintu bimwe hato mutazarambirwa ahubwo nimugerageze guhindura uburyo mubikoramo, mugerageze kubwizanya ukuri ibishimisha buri wese, mugerageze guhindura igihe, kuko burya iyo bihora ari bimwe nta gashya, mugera aho mukarambirwa. Nimugerageze mwumve ko ari igikorwa muha agaciro. Nko mu bihugu byateye imbere ho, hari igihe abakunzi bava mu gihugu bakajya mu kindi, mu mugabane bakajya mu wundi, ariko kugira ngo urukundo rwabo ruhore ari rushya nta bintu bihoraho kandi birambirana bakora.
Subscribe to: Post Comments (Atom)


text:
Abaturage b’Akagari ka Nyarutarama mu Mudugudu wa Kangondo ya kabiri mu Murenge wa Remera mu Karere ka Gasabo mu Mujyi wa Kigali bihaye intego yo gusura inzibutso zitandukanye kugira ngo barusheho kumenya amateka ya Jenoside yakorewe Abatutsi n’umwihariko wa buri gace.
Ubwo basuraga urwibutso rw’Akarere ka Kamonyi ruri mu Kibuza mu Murenge wa Gacurabwenge mu Kagari ka Nkingo tariki 30 Kamena 2019, batangajwe no kumva ko umuyobozi wagombaga gutoza abandi gukora neza ahubwo ari we wabashishikarije kujya mu bwicanyi ndetse akarenga akajya no kubibwira abo mu yindi komini atayoboraga.
Aho urwo rwibutso ruherereye hahoze ari muri Komini Taba yayoborwaga n’uwitwa Akayezu Jean Paul waburaniye i Arusha, uwo akaba ari na we ngo watumye ubwicanyi bufata intera yo hejuru kuko yavaga muri Komini ayobora akajya gukora ubukangurambaga mu yandi makomini atayoboraga cyane cyane nka Musambira kuko ngo yabonaga abantu batarimo kwitabira gukora Jenoside bikamubabaza.
Ubwo abo Banyakigali basobanurirwaga uko Jenoside yakozwe, babwiwe ko aho hahoze ari muri Komini Taba ubwicanyi bwahatangiriye kare kuko hari mu marembo ya Kigali, bituma ubwicanyi buhagera vuba kuko I Kigali ho bwari bwatangiye.
Abicanyi ngo bakurikiye abahungaga bava i Kigali bambuka Nyabarongo, maze muri ako gace ubwicanyi bufata intera yo hejuru tariki 19 Mata 1994 muri ayo makomini ya Taba, Mugina na Musambira.
Urwo rwibutso rwa kamonyi ruri mu Murenge wa gacurabwenge rushyinguyemo imibiri ibihumbi 47 na 472 yakuwe mu bice byo hirya no hino bituranye n’aho urwo rwibutso ruherereye harimo Rugalika, Gihara, Kinyambi, Ngamba, Kayenzi, igice cya Musambira n’igice cya Mugina.
Abayobozi babi bayoboraga ayo makomini bavugwaho kuba barashishikarije abaturage kwica Abatutsi, usibye uwitwa Callixte Ndagijimana wayoboraga Komini Mugina wanabizize.
Mu gihe cya Jenoside abicanyi bavugaga ko muri ako gace hari icyo bitaga ‘ligne’ bashaka kuvuga inzira itwara abo bishe. Ngo barabatwaraga bakabajugunya mu mugezi wa Nyabarongo, bakagaruka bagafata abandi na bo bakajya kubajugunyamo kugira ngo batirirwa birushya bacukura.
Ababashije kurokoka muri ako gace bagiye bihishahisha barokorwa n’Inkotanyi igihe zageraga i Kabgayi. Abandi ngo ni abagiye bagira amahirwe bahishwa n’abo bari baturanye, abandi bihisha mu mashyamba baharindirwa n’Imana.
Muri ako gace ngo nta munyamahanga wigeze uza kwica Abatutsi baho ahubwo ngo bishwe n’abaturanyi n’abandi babategeraga mu nzira aho banyuraga bahunga.
Nubwo hari uwo mubare munini w’abashyinguye mu rwibutso rw’aho mu Kibuza mu Murenge wa Gacurabwenge, hari imibiri y’abishwe muri Jenoside itarajugunywe muri Nyabarongo ahubwo itaraboneka ngo ishyingurwe mu cyubahiro bitewe n’ababizi badatanga amakuru y’aho iherereye.
Abaturage bo mu Kagari ka Nyarutarama i Kigali basuye urwibutso rwa Gacurabwenge, basanze ari ahantu hitabwaho, hari isuku ku buryo bigaragara ko imibiri ihashyinguye ibungabunzwe neza. Biyemeje gukomeza gutsura umubano na bo no kuba hafi y’abarokotse Jenoside batishoboye mu bufasha bushoboka babakeneraho.
Baremeye umukecuru witwa Mukandutiye Agnes utuye mu Mudugudu wa Rubona, Akagari ka Nkingo mu Murenge wa Gacurabwenge, bamworoza itungo. Jenoside yamutwaye abana batatu b’abasore n’umugabo we, uwo mukecuru arokokana n’abana babiri.
Yorojwe ihene mu rwego rwo kumushumbusha kuko mu minsi yashize hari indi yari yahawe, ariko avuye kuyihabwa iramucika yiroha mu modoka mu muhanda wa kaburimbo barayigonga ihita ipfa.
Nyuma yo gushumbushwa indi hene, Mukandutiye yagize ati “Mbyakiriye neza cyane. Kuva mwibutse umuntu wacitse ku icumu, mukaba ari jye mwahisemo, ndabashimiye. Ngiye kuryorora neza, nanjye wenda nzoroze n’abandi.”
Harerimana Jean Bosco utuye muri Kangondo ya kabiri, ni umwe mu bari bayoboye itsinda ry’abaturage basuye urwibutso rwa Gacurabwenge muri Kamonyi.
Avuga ko basuye urwibutso rwa Jenoside ruri ku Kamonyi ari abantu bagera kuri 65 baturutse i Nyarutarama mu rwego rwo kugira ngo basure abavandimwe babo ba Kamonyi, babafate mu mugongo, bamenye n’amateka y’ibyabereye muri Kamonyi, kugira ngo ayo mateka batazajya bayumva avugwa gusa, ahubwo bahagere bamenye ukuri kw’ibyabaye.
Ati “Dutahanye ingamba zikomeye zo gukomeza kubungabunga amateka y’igihugu cyacu no kongera urukundo no kuremera abatishoboye barokotse Jenoside yakorewe Abatutsi mu 1994 no gukomeza kwigisha abana kwirinda amacakubiri kugira ngo ibi bintu bitazongera kubaho.”
Baboneyeho no gushimira Inkotanyi zahagaritse Jenoside yakorerwaga Abatutsi zikarokora abicwaga.


text:
23/04/2020, Ikiganiro “Uko mbyumva ubyumva ute?” mutegurirwa kandi mukagezwaho na Tharcisse Semana.
Ikiganiro “Uko mbyumva ubyumva ute?” cyo kuri uyu wa gatandatu, taliki ya 25 Mata 2020, ni igice cya 2 cy’ikiganiro cyo ku wa gatandatu ushize, taliki ya 22 Mata 2020, twahaye umutwe ugira uti: ”Amahina ya Kayumba Nyamwasa: Disikuru (discours) politiki rukusanya iryoheye amatwi ku isoko rya politiki!”. Niba utaracyumvise kanda aha hakurikira ubanze wongere ucyumve: Amahina ya Kayumba Nyamwasa: Disikuru (discours) politiki rukusanya iryoheye amatwi ku isoko rya politiki!
Muri iki igice cya 2 twahaye umutwe ugira uti: Gen.Kayumba Nyamwasa na RNC mu ndorerwamo ya FPR-Inkotanyi mu Urugano: Siyasa na Politiki mu ntabire y’akababaro….!!! turakomeza iserengura n’isesengura ryacu kuri disikuru ya Kayumba Nyamwasa, tujye n’impaka (zubaka) z’uko tubona yitwaye ku bibazo bya politiki y’U Rwanda tugaragaze n’aho natwe ubwacu duhagaze.
Ikiganiro “Uko mbyumva ubyumva ute?” kuri disikuru(discours) ya Gen.Kayumba Nyamwasa na RNC ye:


text:
MU RWEGO RWO GUSHYIRA MU BIKORWA ICYEMEZO CY'UMWANDITSI MUKURU CYO KUGURISHA INGWATE CYO KUWA 31/08/2022, ORG (MORTGAGED PROPERTY) Ref NO 022-097468 KUGIRA NGO HISHYURWE UMWENDA UMUKIRIYA ABEREYEMO BANKI.
UWASHINZWE KUGURISHA INGWATE Me UWIMBABAZI Léa ARAMENYESHA ABANTU BOSE KO AZAGURISHA MURI CYAMUNARA KU NCURO YA MBERE BINYUZE MU BURYO BW'IKORANABUHANGA UMUTUNGO UTIMUKANWA
UGIZWE N'INZU IRI MU KIBANZA GIFITE UPI: 1/03/04/0311013 IHEREREYE MU MUDUGUDU WA INSHUTI, MU KAGARI KA RUKATSA, UMURENGE WA KAGARAMA, AKARERE KA KICUKIRO, UMUJYI WA KIGALI.
INGENGABIHE Y'UBURYO CYAMUNARA ZIZAKURIKIRANA MU BURYO BW’IKORANABUHANGA:
UWO MUTUNGO UTIMUKANWA URI KU BUTAKA BUFITE UBUSO BUNGANA NA 1333 SQM UFITE AGACIRO FATIZO KANGANA NA BITYO INGWATE Y'IPIGANWA YA 5% INGANA NA Frw ISHYIRWA KURI KONTI 0004006965754-29 IRI MURI BANKI YA KIGALI (B.K) YANDITSE KURI MINIJUST AUCTION FUNDS ICUNGWA NA MINISITERI Y'UBUTABERA.
USHAKA GUPIGANWA ATANGA IBICIRO BINYUZE MUBURYO BW'IKORANABUHANGA KURI www.cyamunara.gov.rw ARI NAHO MUSANGA IFOTO Y'UMUTUNGO.
UZATSINDIRA UMUTUNGO AZISHYURA KURI KONTI YA UWIMBABAZI Léa no 01720870028 iri muri Bank Of Africa Rwanda PLC. GUSURA UWO MUTUNGO BIKORWA IMINSI YOSE.
ABIFUZA IBINDI BISOBANURO BABARIZA KURI NOMERO ZA TELEFONE IGENDANWA ZIKURIKIRA: 0788606663
BIKOREWE 1 KIGALI KU WA: 16/09/2022
UWASHINZWE KUGURISHA INGWATE Me
UWlMBABAZl Léa


text:
Abikorera bo mu Karere ka Musanze by’umwihariko mu Murenge wa Muhoza, biyemeje gukoresha imbaraga zabo zose mu bikorwa byo kubaka Igihugu bakosora bagenzi babo bijanditse mu bikorwa ndengakamere bya Jenoside yakoerewe Abatutsi muri Mata 1994.
Ni amagambo bagarutseho kuri uyu 15 Gicurasi 2021, aho bibutse Abatutsi bashyinguye mu Rwibutso rwa Muhoza, aho bashyize indabo ku Rwibutso bunamira inzirakarengane za Jenoside yakoerewe Abatutsi bashyinguyemo.
Ni igikorwa cyabanjirijwe n’urugendo ruva ku isoko rya GOICCO berekeza ku cyahoze ari ingoro y’amateka ya Ruhengeri, ahiciwe Abatutsi basaga 800 bari bahahungiye, bakomereza ku Rwibutso rwa Muhoza, basoreza mu gikorwa cyo kuremera abarokotse Jenoside batishoboye, aho imiryango ibiri yorojwe inka zifite agaciro k’ibihumbi 800. Indi miryango 20 nayo ihabwa ibyo kurya n’ibikoresho by’isuku bazifashisha muri iyi minsi 100 yo kwibuka Jenoside yakorewe Abatutsi.
Kananga Claver wahawe inka ashimira cyane PSF yamworoje inka, anashima by’umwihariko ubuyobozi bukuru bw’Igihugu bwatangije iyi gahunda.
Agira ati "Ndashimira cyane abikorera ba Muhoza banyoroje inka, icyo navuga Imana ibongerere ubushobozi bwo kwita ku bandi nkatwe, iyi nka igiye kuduha akazi ko kuyitaho ndetse izongera ubumwe n’ubusabane n’iterambere mu muryango. Nshimye cyane Perezida wacu watangije iyi gahunda, tubona ko abaturokoye ari nabo bakomeje kutwitaho."
Kabageni Noliatha nawe ati "Cyera iwacu twari tworoye inka nyinshi, tukanywa amata tugahaga, muri Jenoside barazimaze, ubu nyuma y’imyaka 27 nongeye kubona inka, ndishimye cyane kuko ngiye kongera kubaho neza, kandi ibyo PSF idukoreye bitumye twongera kwigirira ikizere no kwibuka ariko twiyubaka"
Uhagarariye abikorera bo mu murenge wa Muhoza Shirubwiko Emmanuel, avuga ko igikorwa bakoze cyari kigamije kwereka abarokotse Jenoside ko batari bonyine ahubwo bifatanije nabo, anashimangira ko ari igikorwa kizakomeza bitewe n’uko bazajya bishakamo ubushobozi, kugira ngo bifatanye n’abo mu rugendo rw’iterambere.
Turatsinze Straton umuyobozi w’urugaga rw’abikorera bo mu Karere ka Musanze, avuga ko abikorera bashoye amamiliyoni yabo mu bikorwa byo guhembera no gutera inkunga Jenoside, ibintu avuga ko byabasigiye isomo rikomeye, kugira ngo biyubakire Igihugu kizira Jenoside.
Yagize ati "Muri Jenoside yakoerewe Abatutsi abikorera bakoze amahano batera inkunga Jenoside, ibyo bakoze ntibari bazi ingaruka bazahura nazo, aho basigaye babundabunda kandi bari bakize, abandi barafungwa. Niyo mpamvu twiyemeje gukosora ibyo bakoze duharanira iterambere ry’abanyarwanda n’igihugu cyacu".
Umuyobozi w’Akarere ka Musanze wungirije ushinzwe ubukungu n’iterambere Rucyahana Mpuhwe Andrew asaba abikorera gushyira hamwe mu bumwe n’ubwiyunge bw’abanyarwanda, kuko aribwo batazavunika mu rugendo rw’iterambere barimo.
Agira ati "Turi mu minsi 100 yo kwibuka Abatutsi bishwe muri Jenoside mu 1994, Akarere twifatanije n’abikorera bo mu Murenge wa Muhoza, icyo tubibutsa ni uko aricyo gihe cyo gushyira hamwe bubaka ubumwe n’ubwiyunge bw’abanyarwanda, kuko aribwo batazavunika mu rugendo rw’iterambere barimo, kandi aho bazadukenera bazatubwire twifatanye".
Mu Karere ka Musanze habarurwa abikorera basaga ibihumbi 10, muri bo abikorera bo mu Murenge wa Muhoza bishyize hamwe bakusanya asaga miliyoni enye, bakoresheje mu bikorwa byo kubaremera inka n’ibiribwa.